
TISKARA NARODNE PROSVJETE U ZAGREBU 

Županija Cetina. 

U lijepome i plodnom kraju uz gornji i srednji tok dalma¬ 
tinske rijeke Cetine bilo je od vajkada ljudskih naselja. 
Tuda nam povijest kaže mnogo utvrda i gradova. Neda¬ 
leko od današnjega Sinja (5 km u sjeveroistok) imali su stari 
Rimljani uredan gradić A e q u u m (čitaj: Ekvum; danas' 
Č i 1 1 u k), a i svakud uz Cetinu naći ćeš ostataka i uspomena 
rimskih i još starijih stanovnika. 

Nije onda čudnovato, ako su u Srednjem Vijeku i doselje¬ 
nici Hrvati u ovim stranama zasnovali dosta sela, varoši i gra¬ 
dova, Kod vrela Cetine i sad još vidiš ruševine starinske crkve 
Sv, Spasa i uza nju grobove hrvatskih velmoža, jfck ti gore 
s brda gordi Glavaš (možda nekadašnji L a b) svjedoči 
o slavi prošlih vremena, 

U davna doba i jedna se hrvatska županija nazivala C e- 
t i n a. Njezino središte, nema cumnje, bilo je baš na sadašnjem 
S i n j s k o m polju. Nju spominje najprije stari bizantski 
(carigradski) car i pisac Konstantin Porfirogeni t, 
suvremenik prvoga hrvatskoga kralja Tomislava, dakle u X, 
vijeku. Kasnije doznajemo i za neka imena mjesta u toj županiji 
pa možemo s velikom vjerojatnošću nagađati, kuda se ona prosti¬ 
rala, Ne ćemo puno pogriješiti, ako rečemo, da je u glavnome 
obuhvatala po prilici onaj dalmatinski kraj, štono ga još i danas 
njegovi stanovnici nazivaju Cetinom, Protezala se nekako od 
Ribarića pa do Mosora niže T r i 1 j a, U njoj se dizali tvrdi 
gradovi Travnik (u Potravlju), V i r (iznad Otoka), Stolac 
(negdje u Lučanima) i Čačvina (jugoistočno od Trilja)^ 

Cetin-grad. 

Ako je sinjsko polje bilo središte stare županije Cetine, 
kako da nije bilo grada i na onoj vrletnoj stijeni, štono se na 
njegovoj zapadnoj strani izdigla 438 metara uvis, pa mu je već 
od prirode sigurna straža i Jest, i na toj stijeni dizao se u 14. 
vijeku grad i zvao se S i n j ili Vs i n j. Njegove ruševine zovu 
Sinjani »G rado m«, dok je ime Sinj prešlo na ponajljepši 
varoš zagorske Dalmacije, koji se prostire podno Grada k po¬ 
lju, osobito u istok. 

Kad je grad Sinj sagrađen, nitko nam ne zna kazati. Prvi 
put se spominje u početku 14. vijeka (godine 1322*, pa 1341*, 
1345O, ali da on nije sazidan upravo tada, nego dosta prije, 
°. v tome ? e ne smi i e sumnjati. Koliko* prije i Možda i sto i 
više godina; a nije nemoguće, da se on kočio na lijepoj svojoj 
glavici B o r i ć e v c u još za vremena hrvatskih kraljeva. 

Ele, kako bilo, da bilo, po pristrancima oble glavice, na ko¬ 
joj će se kasnije dizati Vsinj, i u najbližoj njezinoj okolici mora 
da su već za Rimljana, a možda i davno prije njih stanovali 
ljudi. To nam nesumnjivo svjedoče stari novci, ulomci suda, 
crepova, opeka, što su se onuda našli. 

Ima i još nešto. U veljači godine 1903. Sinjanin pok. A n- 
dri ja Krolo imao zidati kuću odmah uz put, štono ispod 
»Općinske lokve« vodi na »Kulu« blizu potoka Gorući ce. 
Kopajući temelje namjere se radnici u dubini od 2 do 3 metra 
na nekakve stare zidove. Svak se u Sinju živo zanimao za to 
otkriće. Sjećam se, kako li smo mi gimnazijalci znatiželjno 
promatrali one ostatke davnih vremena. Bio je pozvan i naš 
veliki poznavalac starine Don Frane Bulić, da kaže, kakvi 
su to zidovi. On je došao i sve točno pregledao, koliko se u onim 
prilikama moglo. Po njegovim riječima dalo bi se nagađati, 
da su to ostaci kršćanske crkve iz 5. ili 6. vijeka. 

Nažalost onda su stari temelji opet zatrpani i nad njima 
sazidana kuća, koja danas pripada gosp. Ivanu Ćurko- 
viću A n t i n u (u Americi), Temelji se pružali i dalje u istok, 
ispod općinskoga puta. U vrlu preko toga puta otkriveno je 
god. 1924. dosta velikih ploča, pa možemo reći, da je tu uz cr¬ 
kvu bilo groblje. Dakako, gdje je crkva i groblje, moralo je biti 
i drugih zgrada. 

Među tim zgradama tko može zastalno reći, da ni jesu 
ondje na južnom obronku vsinjske glavice bili i dvori cetinskoga 
kneza I v a n i š a III. Nelipićas* Ivaniš III. i njegov zet 
bosanski vojvoda Hrvoje Vukčić Hrvatinić primili 
su pod Vsinjem tri odaslanika grada Šibenika : Ivana Tavi- 

1 i ć a, Stjepan-a Mafeja i Ivana Mišekonji- 
ć a. Tu su s njima sklopili prijateljski ugovor upravo 13. svibnja 
1402. Ugovor je — vele oni — pisan »u C e t i n i pod gra¬ 
dom Sinje m«. 

Riječ »C e t i n a« znači li ovdje županiju, krajinu, ili je 
to možda ime onoga skupa kuća i zgrada s crkvom i grob¬ 
ljem i Vrijedni znalac naše domaće povijesti dični starina Fra 
Petar Bačić, u svojoj rukopisnoj povijesti Sinja, misli 
baš ovo potonje. On drži, da se ovdje u vrijeme cetinskih kne¬ 
zova nalazio varoš i da se taj varoš zvao C e t i n a ili C e t i n- 
grad. Tako bi csim rijeke i županije i samo kneževsko sjedi- 



Pogled na južne obronke sinjskoga grada. 

Znak x označuje kuću nad ostacima crkve iz petoga vijeka. 
Fotografirao J. Janković. 


šte nosilo imeC e t i n a. Kasnije se to ime zatrlo, pa se Sinjem 
nazvao nesamo grad (tvrđava), nego i varoš ispod njega. 

O tome sam i ja dugo razmišljao i marljivo pribirao stare 
spise. I zaista. Fra Petar ima razlog ! Dade li Bog zdravlja i 
Zgode, pa napišem opširnu povijest Sinja i Cetine, u njoj ću 
o tome potanko govoriti. Ovdje je dosta, ako spomenem jedan 
dokaz. 

Eno 23. lipnja 1345. hrvatski ban Nikola Banići 
bosanski ban Stjepan Kotromanić sklapaju u Kni- 
n u ugovor s mladim knezom Ivanom II. Ne lipićem i 
njegovom junakinjom majkom V e 1 i s 1 a v o m (Vladislavom), 

U tome ugovoru obećaju u ime hrv«-ugarskoga kralja Ljude¬ 
vita Anžuvca knezu Ivanu »Cetinu sa svime, što 
joj pripada, i grad (tvrđu) Klis« pa dodaju : »K a d a 
dobije spomenute gradove, to jest Ceti¬ 
nu i Klis i što im pripada, rečeni će knez 
Ivan« predati u kraljevske ruke Knin itd. 

Nekoliko mjeseci kasnije, 21 « studenoga iste godine, miri 
se s knezom Ivanom i sam kralj te mu daje u trajnu baštinu 
»svoj kraljevski grad Sinj (Zyn) s njegovom 
krajinom Cetino m«, Dakle, što banovi Nikola i Stjepan 
zovu »gradom Cetino m«, kralj Ljudevit nazivlje »S i- 
n j e m«, Prema tome riječ Cetina označuje nesamo krajinu 
(županiju) i rijeku, nego još i tvrđavu (grad) s varošem ispod 
nje, a grad se zove i osobitim imenom Sinj« Varoš i grad zvali 
su se jednim imenom možda Cetin-grad« Tako ćemo ih 
i mi ovdje nazivati* 

Samostan i crkva sv. Marije pod Vsinjem. 

U Cetin-gradu bio je i franjevački samostan« 
Naš Fra Petar misli, da su mu ostaci onaj lijepo zidani zid, 
štono ga 1925* u svome vrtliću uz kuću pok. Krole (sada gosp« 
Ćurkovića) otkopao sinjski građanin Bože D e 1 i ć* Možda 
je na temeljima one stare crkve iz V* vijeka u hrvatsko doba 
sagrađena nova crkva, a uza nju kasnije podignut i samostan 

Tko je najprije taj samostan osnovao i kada, ni to nam nije 
dano da zastalno znamo« Ne bi bilo nevjerojatno, kad bi netko 
rekao, da ga je podigao još za živa sv« Franje glasoviti knez 
Domaldo Svačić, gospodar Cetine, iako se ja ne bih usu¬ 
dio to ustvrditi* Svakako u 14« vijeku u Cetini franjevci već 
imadu svoju redovničku kuću« 

Papa I n o c e n t VI* piše 30« travnja 1357« vrhovnome 
starješini (generalu) franjevačkoga Reda i njegovoj Braći 
pa veli: »C7 molbi, koju ste nam upravili, kaže se, da naš dragi 
sin plemić Ivan knez Nelipić , na veću čast Božju i procvat reče¬ 
noga Reda, a za spasenje svoje duše, pobožno želi, da se u njego¬ 
voj zemlji Cetini, u splitskoj biskupiji, jedan samostan za Bra¬ 
ću vašega Reda iz nova (de novo) osnuje pa i sagradi « Stoga ste 
Nas vi ponizno molili, da vam dobrostivo dopustimo primiti, 
osnovati i sagraditi u spomenutoj zemlji taj samostan s crkvom 
ili bogomoljom, sa zvonikom, zvonom, grobištem, kućama i dru¬ 
gim potrebnim zgradama, pa da to Braća spomenutoga vašeg 
Reda smiju zauvijek imati na službu * Mi vam dakle ♦ ♦♦ apo¬ 


6 


stolskom vlašću dajemo potpuni i slobodni dopust, da spomenuti 
samostan primite, osnujete i sagradite, ali na zgodnu i pristojnu 
mjestu, i to tako, da u njemu uzmognu dostojno živjeti dvanaesto¬ 
rica Braće spomenutoga vašeg Reda ♦« 

Knez Ivan Nelipić, što ga spominje Papa u tome pismu, 
jest onaj sin kneginje Velislave, o kojemu smo već govorili« 
On od god* 1345« sretno vlada Cetinom i stoluje u Cetin-gradu, 
Ivan je štovao i ljubio franjevce, kojih je već onda bio velik 
broj u našim zemljama, pa im eto u svome gradu podiže samo¬ 
stan, Ako je možda i prije ovdje bila redovnička kuća, u taj 
čas bez sumnje je više nije bilo, kad Papa veli, da će knez osno¬ 
vati samostan d e n o v o, to jest iz t e m e 1 j a* Mi znamo, 
da su baš kroz Cetinu malo prije polovice trinaestoga vijeka 
prolazili čopori divljih Mongola, a znamo i to, da nijesu pra¬ 
štali ni crkvama ni samostanima* Je li već onda u Cetin-gradu 
bio samostan, bit će ga upravo oni porušili* 

Knezovi Nelipići Svačići Ivan II* i Ivaniš III,, njegov 
dični sin, za devedeset godina svoga knezovanja bili su plemeni¬ 
ti zaštitnici franjevaca i njihova samostana u Cetin-gradu. 
Taj se samostan digao do takve znamenitosti, da se jedan skup 
namostana bosanske vikarije ili ti redovničke zadruge 
uazivao cetinska kustodija (pokrajina) sa središtem 
s Cetini pod Vsinjem, 

Da ovaj samostan iziđe na takav glas, još više od knezova 
Nelipića učinila je ČUDOTVORNA PRILIKA BL* DJEVICE 
MARIJE, koja se štovala u samostanskoj crkvi. Ovamo je dola¬ 
zio vjerni puk, da se moli svojoj Odvjetnici, a velikaši i mo- 
gućnici činili joj pobožne zadužbine. Sačuvalo nam se iz god* 
1434« pismo Ivaniša III«, u kojemu kaže, da je »po prošni po- 
čtovanoga muža (čovjeka), otca našega duhovnoga Zuvana, vi¬ 
kara bosanskoga ,« oslobodio nekoga Dminoslava Vehoe- 
v i ć a i njegove potomke od svakoga davanja i da ga je predao 
»u službu crikvi svete Marije pod Vsinjem «. 

Taj otac Žuvan, o kojemu govori knez Ivaniš, jest poznati 
Fra Ivan Korčulanin* Kažu, da se prezimenom zvao 
d e D o m i n i s (Gospodnetić), Njega je godinu dana kasnije 
(1435.) Papa Eugen IV, imenovao varadinskim biskupom* 
Biskup Žuvan poginu kod Varne godine 1444, boreći se protiv 
Turaka* U vojsci kralja Vladislava V arnenčika za¬ 
povijedao je desnim krilom* Bio je junak, ali nesretnoga dana 
10. studenoga izgubiše glavu i on i kralj i mnogo hrvatskih bo¬ 
raca. Turski sultan Murat II, slavio je po naš rod zlokobno 
slavlje« 


7 








Zla vremena. 

Lijepi dani Cetin-grada i njegova samostana primicali 
se kraju. Ban Ivaniš, cetinski i sinjski knez, umro je pri koncu 
svibnja 1434. ili malo kasnije. Nije imao muškoga potomka 
pa je svoju veliku očevinu ostavio starijoj kćeri Katarini 
i njezinu čovjeku H a n ž u (Ivanu Anđelu) F rankopanu. 
Ivaniš je to smio učiniti, a i sam kralj Sigismund još godine 
1412. dopušta mu, da sve svoje ostavi Katarini. Nego sada, 
po Ivaniševoj smrti, nasta raspra i borba o njegove zemlje. 

Devet braće Frankopana, sinovi bana Nikole, imali su među 
hrvatskim velikašima dosta zavidnika, koji su kušali umanjiti 
njihovu moć. Prevrtljivi kralj Sigismund i sam je išao na ru¬ 
ku tim pokušajima. Tako su Frankopani imali pune ruke posla, 
da se održe na svome, a osobito najstariji brat Hanž nađe se 
u velikoj nevolji. Kralj je tražio, da mu preda sve zemlje svoje 
žene Katarine. Frankopan nije mogao na to da pristane. Sada 
ga Sigismund godine 1436. proglasi buntovnikom i naredi sla¬ 
vonskome banu Matku Talovcu, da mu oružjem otme 
imanja pokojnoga Ivaniša Nelipića. Sve, što osvoji, pripast 
će Matku i njegovoj braći Petru, Franku i Ivanu. 
Tako bukne žalosni domaći rat između dva hrvatska bana ! 

Bana Matka vidimo u kolovozu pod Sinjem, koji je osvojio 
poslije ljuta boja. Ipak se Hanž ne predaje, pače pri koncu 
listopada on je opet gospodar Sinja. Ali ne zadugo 1 U prosin¬ 
cu nestaje ga nevidom, pa Matko brže bolje poleti po drugi put 
u južnu Hrvatsku. Bijedna udovica Katarina i njezin maloljet¬ 
ni sin Juraj ne mogaše odoljeti banovoj vojsci i 31. siječnja 
1437. odriču se svih gradova i imanja slavnoga kneza Ivaniša. 
Odsada Cetina pripada Talovcima i njome upravlja ban Petar- 

Ipak Cetina i Vsinj nemaju više trajna mira. Kako su se 
braća Talovci okoristili tuđom mukom, tako će i drugima ra¬ 
sti zazubice za lijepom cetinskom kneževinom. To će i opet 
uroditi svađama i razdorom. Što je još gore. Hrvatskoj se prima¬ 
kao i jedan strašni dušmanin, koji će joj za 400 godina biti strah 
i trepet: Turčin! Poslije pogubne bitke na Kosovu (godine 
1389.) on je sve više prijetio kršćanskome Zapadu, Naročito 
su se našemu hrvatskome narodu spremali crni dani. Prva na 
redu bijaše Bosna. Ona je u ovo doba bila kraljevina. Jedna 
bosanska kraljica rodom je iz Cetine. J e 1 e n i c a, sestra Iva¬ 
niša III., poslije smrti svoga prvoga čovjeka vojvode Hrvoja 
Vukčića, udala se 1416, za bosanskoga kralja Stjepana 
O s t o j u. 

Upravo za kralja Ostoje provališe Turci prvi put u Bosnu. 
Bilo je to žalosne godine 1414. Dogodine zašli su i u Hrvatsku 
robeći i paleći. Jesu li se zaletjeli i u Cetinu, ne znamo zastalno, 
ali da su ih se bojali i ovdje, vidimo po tome, što 1415. Trogi- 
rani šalju knezu Ivanišu deset strijelaca »radi straha 
turskog a«. Odsad je knez morao stati uvijek na oprezu. 
On je u ovo vrijeme najjača obrana nesamo svoje Cetine, nego 
i čitave Hrvatske. Dok je on bio živ, mogli su cetinski građani 
još mirno spavati. 

Za njegovih nasljednika nije više bilo tako. U Bosni se 
Turci baše kao u svojoj zemlji. A i mogli su, kad ih sami bosan¬ 
ski mogućnici zovu, da se miješaju u njihove domaće svađe. 
K tome su i krivovjerci patareni šurovali s Turčinom, koji od 
godine 1436. stalno stoji u Bosni. Sa svojim katoličkim narodom 
trpe od njih najviše franjevci. Nasljednik Fra Žuvanov bosan¬ 
ski vikar sv. Jakov iz Marke tuži se godine 1437. Papi 
E u g e n u IV., da su im Turci za same dvije godine razorili 
i spalili oko šesnaest crkava i samostana ! 

Već smo spomenuli žalosnu bitku kod Varne. Mala iza nje 
umire ban Matko Talovac, nešto kasnije brat mu Ivan, a u 
nesretnome ratu na Kosovu (godine 1448.) i treći brat Franjo 
Cetinski knez ban Petar Talovac odsad je gotovo uvijek u nevo¬ 
lji braneći svoju banovinu od bezbrojnih protivnika i domaćih 
i tuđinaca lukavih Mletaka. Posljednje godine kneževa života 
pune su briga. Kad je napokon 11. ožujka 1453. umro, ostavio 
je svoju i onako uzdrmanu baštinu nedoraslim sinovima i sinov- 
cima, koji se nikad ne će popeti do kakve osobite moći. Sino¬ 
vac njegov V 1 a d i s 1 a v, sin bana Franka, nazivlje se 22. 
kolovoza 1458. »knezom cetinskim kliškim i 
već e«. Ali nijesu prošle ni pune dvije godine od toga dana, 
kadli novi kralj Matijaš Korvin imenuje cetinskim i 
kliškim knezom bana Pavla Špirančića! 

Nego ni Špirančić se nije nauživao svoje kneževine. Godine 
1463. Turci su osvojili Bosnu. Odsad će oni još bjesnije kidisa- 
ti hrvatskim zemljama. Iste one godine provale iznenada preko 
planina u ravnu Cetinu i stanu plijeniti i robiti. Ban Pavao 
desio se baš na Vsinju, pa kad sazna za tursku provalu, skupi 
na brzu ruku vojsku, koliko se dalo, poleti noću u planinu, da 
zasjedne u klancu, kuda su imali proći Turci na povratku. 
Mislio je jadan, da će ih u onome ždrijelu iznenaditi i sa svojim 
junacima do nogu potući, ali se je ljuto prevario ! 

Kad je pred zoru stigao do klanca, nađe ga već posjednuta 
od Turaka. Sad se zametnu ljuto kreševo. Mladi Cetinjani 
bore se kao lavovi. Jedan čas činilo se, da će pobijediti, ali 

šta će šačica ljudi, pa bili oni i jun aci, prema onolikoj sili i 1 
Naši podlegoše. Većina ih pade, drugi biše zarobljeni. Među 
njima i sam ban Pavao, kojemu tako nesta i traga i glasa. 

Ovaj žalosni događaj rastužio je čitavu Hrvatsku, ali još 
nije kucnuo posljednji čas cetinskoj kneževini. Samostan pod 
bedemima Vsinja još je duhovno središte Cetine i vjernoga 
joj puka. Baš na osminu Velike Gospe godine 1458. spomenuti 
knez Vladislav » čini Gospodinu Bogu niku službu i dar svetoj 
Marijajei (Mariji) i daje kloštaru (samostanu) pod sinski (Vsi- 
njem) u crikvu svete Marie jednoga kmeta u Godarcih imenom 
Bor cika Kralića , .. 'da služi u rečenu crkvu«. Osamnaest godina 
kasnije isti knez Lacko (Vladisav) potvrđuje (5. veljače 1476.) 
vlaškoga kneza Miklouša Dehoevića, List je pisan 
na Č a č v i n i. 

Vidi se, da sve ide u glavnome običnim životom, koliko 
se u ona zla vremena dalo. Ali ne će zadugo ! 

U ruševinama. 

Turske provale u Cetinu bile su sve češće i sve gore. Eno 
rečene godine 1476. bježi neki župnik Juraj sa svojim pu¬ 
kom iz ravne Cetine na otok Olib niže Zadra. Domalo je ljuto 
nastradala i Gospina crkva pod Vsinjem. To doznajema iz pi¬ 
sma, što ga svim v j e r n i c i m a 23. svibnja 1492. — iste 
godine, kad se otkrila Amerika — piše Papa INOCENT VIII.: 

» Čuli smo — jadikuje Papa — da su bezbožni Turci duš- 
mani kršćanske vjere , porušili i gotovo razvalili crkvu Blažene 
Marije izvan bedema grada Vsinja, pa joj treba ne maloga po¬ 
pravka. « Zato Sv. Otac moli vjernike, da milostinjom pomo¬ 
gnu, kako bi se Gospina crkva i popravila i u lijepu redu držala. 
Svima, koji s Bogom pomireni pohode na Duhove tu crkvu 
i dadu milostinju, dopušta Papa 25 godina i 25 četrdesetni- 
ca oproštenja. Jedan dio milostinje ide za crkvu, a druga dva 
neka se predadu vojvodi Žarku Dražojeviću za po¬ 
pravak i uzdržavanje njegova grada. N u ć a k a (Nutriak iz¬ 
među Triija i Čaporica, s desne strane rijeke Cetine), iz ko¬ 
jega junački vojvoda odbija Turke od ovih krajeva. 

Vojvoda Žarko bio je rodom iz Poljica. On je još od godine 
1472. bio na glasu kao junak i moćan knez. Osobito pod za¬ 
štitom republike sv. Marka zadavao je ljutih jada Turcima 
i bio dobar pomagač Cetine u njezinim borbama s nekrstom. 
Nazivali su ga drugim Skenderbegom ! Preko trideset i pet 
godina stoji slavni Žarko na braniku svoje vojvodine, dok nije 
15. siječnja 1508. poginuo s mačem u ruci baš radi Cetin-grada. 

Evo kako je to bilo. Prvih godina šesnaestoga vijeka kao 
da se Turci primirili. Sultan B a j a z i t sklapao je više puta 
primirje s hrvatsko-ugarskim kraljem Vladislavom III. 
Dakako, ta primirja ni jesu puno smetala turskim pašama, da 
uznemiruju pogranične hrvatske zemlje, ali velikih ratova 
nije bilo. Možda je to bilo uzrokom, da je grad Sinj bio dosta 
zanemaren, pače se govorilo, da ga kralj ne će više ni braniti. 
Sada će mletački knez u Splitu Petar Malipiero poslati 
u Sinj (Vsinj) mletačku posadu od 80 ljudi. Toj četi gonio je 
spomenutoga dana vojvoda Žarko na konjima hranu i zairu. 
Kad su bili podno Klisa, nahrupi iz busije dvjesta Turaka. 
Zametnu se bitka. Starac Žarko — bilo mu je 70 godina — 
pogine junački, a njegovo mrtvo tijelo sahraniše u splitskoj 
stolnoj crkvi sv. Duje. 

Poslije Žar kove smrti život Cetine i Sinja bio ie više umira¬ 
nje nego življenje. Novi sultan Selim I., a još više njegov 
sin Sulejman II. donijeli su hrvatskim zemljama pravi 
rasap. Tu ti teče krv na potoke, odvodi se roblje na tisuće, ubija 
se, plijeni, ruši i pali, a prestravljeni narod bježi glavom bez 
obzira. Crkve i manastiri, stari gradovi i varoši — sve su to 
gomile razvalina. 

I cetinska »crikva svete Marije i klošta r«, 
kako bi rekao knez Lacko, sigurno su već oko 1522. puste ruše¬ 
vine, ako ne i prije. Još godine 1512. ljuto su se zabrinuli u Si¬ 
nju pa traže u Budimu novaca, da ga opskrbe. Ban E m e r i k 
P e r e n j određuje na početku 1513. sinjskome i kliškom »graš- 
ćaku« (kaštelanu, upravitelju) Ivanu Izdarmčiću 400 
forinta za obranu njegovih gradova. Ne prođe vele, kad evo 
Turaka u Cetinu ! Osvoje Vir, Čačvinu, Nutjak. Bio 
bi pao i Sinj, u kojemu je bilo samo pet vojnika, da se nije sre¬ 
ćom Cetina razlila i Turci je ne mogli pregaziti. 

Ipak mora da je i Sinj iste godine barem za kratko vrijeme 
bio u tuskim šakama. To nam kaže Papa Lav X., nekadaš¬ 
nji učenik bosanskoga franjevca fra Jure Dragišića, u 
pismu od 15. srpnja 1513., kojim pozivlje kršćane, da ustanu 
na nekrsta. On izrično spominje, da su Turci osvojili grad Sinj. 
Koliko su ga vremena držali, teško je reći, ali znamo, da su im 
ga naši preoteli. U ožujku 1522. bio je turski, malo kasnije opet 
naš : svaki čas mijenjao je gospodara I 

Lako se možemo domisliti, kako je u takovim prilikama 
bilo našemu puku u ovim stranama. Fratri — jedini mu duhovni 
oci — dijele sa svojim narodom svu njegovu sreću i nesreću. 
Ako se jedan dio iseli, idu s njime njegovi »ujaci« i osnivaju 
nove samostane u novim naseobinama. Drugi ostaju pod tur- 

skom vlašću, da jadnoj raji budu i otac i majka. Tako su činili 
nesebični sinovi sv. Franje po svoj velikoj redovničkoj zadru¬ 
zi, koja se zvala »Bosna S r e b r e n i č k a«. Tako su bez 
sumnje uradili i cetinski fratri. 

Nekoliko njih otišlo je barem za koje vrijeme naTrsat, 
opet u Gospino okrilje. Ovo možemo nagađati po tome, što mno¬ 
gi stari spisi, koji se čuvali u cetinskom samostanu, sad su na 
Trsatu, Kako su došli tamo, ako ih nijesu fratri donijeli i — 
Drugi dio redovnika ostao je sa svojim stadom. Ali jer nije 
više pod Vsinjem bilo samostana, a o gradnji novoga nije se 
u onaj mah moglo ni misliti. Zato su se cetinski fratri preselili 
u njima najbliži samostan, a to nije mogao biti drugi do onoga 
u’Rami, Iz Rame su onda dolazili u Cetinu pa noseći glavu u 
torbi obilazili naše mučenike, djecu krstili, svetu Misu govorili, 
grješne s Bogom mirili, umirućima uz molitvu oči zaklapali. 

A što bi od Cetin-grada i Što bi od Vsinja ili Sini a i God* 
1536, zapovijedao je u njemu nki Ivan B i 1 i ć. Kukavica, 
a ne čovjek 1 Predade za novac dičnu staru tvrđavu Svačića, 
Nelipića, Talovaca,,, dušmaninu svoga roda, ljutom nekrstu 
Osmanliji, ♦ ♦ 

Tako propade tvrdi Sinj, pade pod tursko kopito ponaj- 
ljepša hrvatska županija Cetina,.. Na ruševinama kneževsko- 
ga varoša Cetine za 150 godina zgrčila se kukavna turska kasa¬ 
ba!... 

EJ NEVJERO, NIGDJE TE NE BILO ! 


\ > 

\ 

POSLIJE $ U Ž A N J S T V A 


Na novoj postojbini. 

B aš u petnaestome vijeku, kad su s dolaskom Osmanli ja 
u naše zemlje tolike nesreće zadesile Cetinu i njezin sa¬ 
mostan, iziđoše na glas dva nova samostana bosanske 
vikarije. Bio je to najprije Gospin samostan na trsatskome bri¬ 
jegu, štono ga 1453. podiže pobožni knez Martin Fran¬ 
ko p a n, rođeni brat vsinjskoga kneza Hanža. 

Kad su Turci po Bosni rušili i palili crkve i samostane, 
mnogi su franjevci našli zakloništa na tome zaštićenom mje¬ 
stu, Tamo su nosili svoje knjige i stara pisma, tamo skrivali 
crkvene dragocjenosti* Zato nije nimalo čudno, ako je nekoli¬ 
ko braće redovnika i iz Cetine pošlo na Trsat i ondje pohranilo 
svoje knjige i spise. 

Ipak je u srcu cetinskih fratara morala gorjeti nada, da će 
ova zla vremena proći, pa se oni opet vratiti pod svoj dragi 
Vsinj* Stoga nijesu mogli da se svi od njega udalje. Trebalo 
je, da ih barem nekoliko nađe kakovo bliže zaklonište* Pa i 
mogli su ga naći. Turčin nije odmah osvojio čitavu Bosnu i Herce¬ 
govinu* Bilo je krajeva, do kojih bijaše teško doći, jer su ih štitile 
gore i planine* Takova je bila i kotlina rijeke R a m e u gornjoj 
Bosni. Pa i kad su je Turci osvojili, opet se tuda lakše bilo skri¬ 
vati nego po ravnim ili otvorenim krajevima, štono turskim 
zulumćarima bili na potarluku* Sad razumijemo, kako je p o- 
slije zauzeća Bosne osnovan upravo u Rami novi samostan 
s v. P e t r a, i to u Š ć i t u, gdje je i danas franjevačka redov¬ 
nička kuća. 

Ovaj ramski samostan posta domalo sjedištem kusto- 
d i j e (dio p r o v i n c i j e ili redovničkoge zadruge), dok se 
poslije 1514. cetinska više ne spominje* Jedan dio Cetine — 
onaj s lijeve strane rijeke — pripadao je ovih vremena Her¬ 
cegovini. Osim toga znamo, da se još 1416* Ivaniš III., gospodar 
Cetine, nazivao i r a m s k i m knezom, kao što će kasnije pod 
turskoga sandžaka (namjesnik) u Klisu padati i Sinj i Ra¬ 
tna. Veze dakle između Rame i Cetine nijesu mogle da budu uže. 
Kad je dakle srušen cetinski samostan i Gospina crkva pod Vsi- 

njem, mogla su braća da se zaklone u Ramu i odatle da i datfe 
vode u duhovnoj pastvi ono svoga puka, što je ostalo u Cetini* 
Kad sve to promotrimo, a i ono, što je poslije bilo, a o če¬ 
mu ćemo domalo govoriti, onda možemo mirne duše reći, da su 
cetinski fratri uskočili u Ramu, kad im Turci srušiše crkvu i sa¬ 
mostan pod Sinjem* Ako je još 1560* skradinski biskup fra 
Pavao Posilović utekao u Ramu držeći je sigurnijom 
od Skradina, pogotovu se ona morala činiti sigurnijom od Ce¬ 
tine sto i više godina prije l 

Cetinska Gospa u Rami. 

Odlazeći tužna srca s još tužnijih razvalina svoje drage 
crkve cetinski su fratri nastojali da ponesu sa sobom, što se 
dalo ponijeti* Kad su oni spasili i poslali na Trsat stare spise, 
kako da ne spase i najveće blago — čudotvornu Priliku svoje 
milostive Majke i A kamo da je ponesu, ako ne u Ramu, pa 
da je opet vrate ovamo, netom svanu bolja vremena i 

I zaista, stari Ijetopisac novoga Sinja Fra Petar 
F i 1 i p o v i ć pripovijeda, da Gospina Slika, što se danas 
štuje u Sinju, a koju su fratri donijeli iz Rame* nije stala 
na oltaru, nego »u crkvi izvan oltar a«* Ona 
dakle nije tu bila od početka samostana, nego je kasnije ovamo 
donesena* To nam potvrđuje i samo ime ramske crkve* Ona 
bijaše posvećena sv* Petru, a da se odmah od njezina početka 
u njoj štovala ova sveta Slika, bez sumnje bila bi Gospi posve¬ 
ćena* Sve nas ovo dovodi na misao, da je to upravo ona Prilika, 
štono je u 15* vijeku štovali u Cetini pod Sinjem, a koju su ce¬ 
tinski franjevci prenijeli u Ramu u prvoj polovici 16* vijeka* 
Neka blijeda uspomena toga prijenosa krije se u pričanju, 
da je sadašnja Gospa Sinjska donesena u Ramu iz Olova* 
U Olovu bila je zaista čudotvorna Gospina slika* O njoj nam 
divnih stvari pripovijeda Fra Pavao Rovinjanin, 
koji ju je 1640* vidio i pred njom od milinja zaplakao* Ali gore 
spomenuto prije pričanje ne može da bude istinito, kad nam 
Fra Pavao kaže, da je Olovska Gospa naslikana na 
drvetu i da ima Isusa na krilu, a naša je Sinjska na platnu i 
ne drži božanskoga Djetića i Stoga u onome pričanju istinita 
je samo jezgra, to jest, da je Gospa donesena iz nekoga drugog 
svetišta* Zato joj i jesu u Rami miki kršćani osobitu svetoča- 
snost pokazivali i običavali bi u svetkovine užeći prid njom dvi 
svićice voštene «, kako piše stari Ijetopisac* 

A kako se i moglo zaboraviti, odakle je upravo došla 
sveta Prilika? Ramski samostan bio je u zabiti. Nije ih baš mno- 

gp znalo, što se u njemu zbiva. Opet ni fratrima nije bilo do toga, 
da sve kažu, osobito ovakve stvari, jer bi Turci mogu da radi 
to^a navale na samostan pa da ognjem sažegu i njega i crkvu, 
kako su i tolike druge uništili. , 

Još više od svega toga čistu uspomenu Gospina dolaska 
iz Cetine u Ramu zamračila je zla sreća ramskoga samostana* 
Godine 1557* » udare pohlepne haramije (turski hajduci) na sa - 


Misna odjeća i ciborij iz Rame. 

Sada u Sinju. 
Fotografirao J. Janković. 


mostan u Rami , poharaju ga i sve odnesu , što im se svidjelo i 
mogli ponesti , a nemilosrdno i okrutno redovnike pokolju «* Tada 
je bilo u Rami šest fratara* Jednome ne znamo za ime, a drugi 
su Fra Luka iz Broćna, Fra Lavoslav iz Vr¬ 
like, Fra Luka iz Duvna, Fra Marko iz Ti¬ 
li a 1 j i n e i Fra Petar iz Rame* Godine 1856* našla 
se u ruševinama stare crkve na Šćitu njihova nadgrobna ploča 

i na njoj se latinski čitale ove riječi: »Već opravdani u neba , 
iako im tjelesa leže u zemlji ♦« Franjevački red štuje ih kao hia- 
žene 21. travnja* / 

Možda su preminula braća znala za povijest one Go/pi- 
ne Slike* Gdjekoji od njih, na primjer blaženi Fra Lavo^lav, 
možda je nekoć bio i u starome Cetin-gradu. S njihovom smrću 
nesta i svjedoka Gospina prijenosa* Ljudi zaboravile, odakle je. 

Nego što nijesu ljudi više znali, znao je Bog* Osobita Nje¬ 
gova Providnost čuvala je ovu svetu Priliku* U onoj strašnoj 
nesreći Njoj se nije ništa dogodilo ! I kad nova braća domalo 
podigoše samostan iz ruševina, Ona je opet bila na svome čed¬ 
nom mjestancu »izvan oltara«* Bog je čekao bolja vremena, 
da Je proslavi. 


Prvo čudo. 

Malo manje od sto godina ramski je samostan opet živio 
u miru, koliko se u ona vremena i s onakim gospodarima moglo 
govoriti o miru*** Ali 1653* opet osvanu Rami crni petak* 
Bilo je usred bijela dana* Upravo braća za objedom, kadli eto 
odnekle ljutih janjičara. Stala ih krika i vriska, udare golim sa¬ 
bljama i navale ubijati, robiti, harati, plijeniti, da je poslije 
njihova odlaska nekad lijepi samostan bio pust i prazan kao 
spilja* Ipak i ovoga puta osta čitava sveta Prilika cetinske 
»Gospe od m i 1 o s t i« ! 

Opet su Franjini sinovi obnovili Ramu* Ali odsad strepe 
svaki čas i za svoju glavu i ono svoga siromaštva* I zaista, od 
onoga dana život je ramskih fratara neprestano strahovanje. 
Godine 1661* udare Turci na samostan globu od 1500 talira* 
Domalo na tvrdoj vjeri probodu mačem gvardijana Fra Ber¬ 
na r d i n a G a 1 i j a š a* Oko 1776* eto nove nesreće* Ne¬ 
čijom nepomnjom bukne vatra, te izgori samostan i crkva, 
a u crkvi sve ruho i pokućtvo ! Samih misnih odora izgori tri 
stotine i Ali Gospina Slika nije ni ovoga puta nastradala ! 

Samostan se i crkva opet obnovile* Godine 1673. sastaju 
se baš u Rami starješine Bosne Srebreničke, da se porazgovore 
o stanju svoje redovničke zadruge* S toga sastanka, na dan 
Male Gospe šalju u Rim vrhovnome starješini izvještaj, u ko¬ 
jemu kazuju, da su »počeli strašni progoni Turaka protiv kato¬ 
lika i fratara tako , da je novi bosanski vezir rekao i zakleo se sve 
isturčiti , a tko ne htjedne, da će pod mač okrenuti; on je odredio 
zatrti i trag imenu kršćanskome u Bosni«. 

Nekako za ovih tužnih godina zbilo se u Rami veliko čudo* 
Živio tu mladić M i a 1 j i ć i učio, da postane jednoga dana 

misnik* Godine tekle, nauk prilično išao, pa dođe vrijeme, da 
se naš mladić opaše Franjinim pašom. Ali gledaj nevolje ! 
Mialjić imao dosta godina, ali ostao tako sitna stasa, da ga 
hijesu mogli obući u redovničke haljine* Žao fratrima, žao 1 
Ali nije kud i kamo : malešan je pa malešan ! Reku mu dakle, 
da se ne može obući, da ide svojoj kući. 

Tko sada žalosni ji od jadnoga momče ta ! Cvili kano guja. 
Ne zna, što će ni kamo će* *. U toj tuzi nešto kao da mu veli: 
»Hajde u c r k v u I« Mladić posluša, pođe u crkvu pred 
onu starinsku Gospinu Sliku, za koju nitko više nije znao odakle 
je došla u Ramu, i lijući grozne suze stane od svega srca moli¬ 
ti Majku od milosti, da ga pomogne, prosvijetli i utješi* I nije 
se prevario ! Marija usliša njegovo srdačno moljenje* Umalo 
dana Mialjić naraste i bi stasit mladić, obuče se, nazva se 
Fra Ivan te je do koju godinu postao vrijedan i krepostan 
misnik* 

Ova velika milost Božje Majke ču se i u dalja mjesta, pa od 
toga vremena staše i fratri i vjernici svetu Priliku osobito što¬ 
vati, a Gospa obilne milosti dijeliti. 

Što se upravo sada proslavila ova sveta Slika, vidim 
u tome osobiti prst Božji. Stanje katoličkoga naroda u 
Bosni i Hercegovini bilo je baš u 17. vijeku, naročito u drugoj 
mu polovici, da nije moglo gore* Nijesu se više dali podnositi 
svakojaki zulumi nekrštenih Osmanlija. Jadni narod selio na 
sve strane, da barem spasi živu glavu* I u Rami je bivalo sve 
teže i teže* Svak je živ slutio, da će se i iz nje kadli tadli morati 
i puk i misnici da isele* 

Osim toga u pograničnim krajevima, između turske i hrvat¬ 
ske zemlje, naš se narod sve više dizao, da strese sa sebe i svoje 
potlačene braće strašnu tursku moru* Naši junaci uzdali su 
se u pomoć Božju i Marijinu* I Bog im blagoslovi oružje* Mno¬ 
ga se mjesta oslobodile od Turčina, a u svome zanosu naše čete 
prodriješe više puta daleko u Bosnu zadavajući Turcima sva¬ 
kojakih jada. 

Eno 31* III* 1648* dođe Klis u kršćanske ruke* Klis je bio 
tvrdo sijelo turskog sandžakata, kojemu je pripadala i Cetina 
i Rama* Kad je on osvojen, sinula je našima nada, da će i čitav 
kliški sandžakat doći u kršćanske ruke. I zaista, nekrstu je u 
ovoj krajini bilo sve ti jesni je* Naši popale iste one godine tur¬ 
ski Sinj, S m i 1 j a n i ć prodre do Vune a, Mandušić 
do Ključa, a Božo Miglović probi se kroz Bosnu 
lijepo tamo do Save pa se preko Rame i Glamoča sretno 
ravti u kršćansku zemlju* 


Gospa Sinjska 

Da je našim junacima bilo pomoći od Mlečana i Nijema¬ 
ca, možda bi bili i svu Bosnu pritisnuli* Svakako, radili su; 
što su mogli, a ni Turci nijesu drijemali, pa više nije bilo mir$ 
ni počinka ni s jedne ni s druge strane. Eno iste godine 1653L 
kadno janjičari poplijeniše Ramu, baš u Gospinu mjesecu 
zaleti se Smiljanić sve do Glamoča i učini Turčinu golema kva¬ 
ra. Moguće, da je onaj janjičarski pohod u Ramu bila turska 
osveta za taj Smiljanićev . ♦. 

Što bilo, da bilo, život je u Rami bio sve teži, a Cetini 
se sve više primicao zlatni dan slobode. Bog je pripremao bije¬ 
dnoj raji novu otadžbinu u lijepoj sinjskoj krajini. Ovamo ih 
je imala voditi Majka Marija po svojoj svetoj Slici. Zato je Bog 
proslavio tu Sliku baš u ove dane : dane suza i borba, ali i dane 
junaštva i vedrih dana. Gospa je dala, pa to junaštvo ne ode 
uzalud niti se izjaloviše vedre nade... Hvala Joj i slava! 


Rastanak s Ratnom. 

Godine 1683. povede veliki vezir Kara Mustafa 
na carski Beč silnu vojsku od 200.000 vojnika. 

SRPNJA DANAK TRINAESTI BIŠE, 

KADA POD BEČ TURCI DOJEZDIŠE, 

pjeva starac Milovan i opisuje dugo opsijedanje Beča. Dva mje¬ 
seca odolijevao je hrabri bečki zapovjednik Staremberg 
turskoj sili, dok licem na Malu Gospu ne osvanu na visini iz¬ 
nad Beča. poljski kralj Ivan Sobijeski. Združivši se s 
vojvodom Karlom, u čijoj se vojsci borilo i više tisuća Hr¬ 
vata, Sobijeski ametom porazi tursku vojsku 12. rujna. 

Vesela vijest 0 toj pobjedi kršćanskoga oružja tako ras- 
plamti naše junake u Dalmaciji, da su svi čeznuli za velikim 
oslobodilačkim ratom. Mletačka vlada nije mogla da suzdrži 
taj plemeniti zanos pa i ona prista uz narodnu želju te se 12. 
veljače 1684. odluči na rat protiv Turaka. 

Još su stajali s ove strane Prologa u turskim šakama samo 
Knin, Vrlika i Sinj. U ožujku 1685. vrhovni dalmatinski pro- 
vidur Petar Valiero nakani osvojiti sinjsku tvrđavu. 
U njegovoj vojsci bilo je tri tisuće naših krajišnika. Sedam 
dana udarao je na Sinj gradom iz topova, ali ga ne zauze. Uto 
se spusti deset tisuća Turaka niz Prolog, i naši biše razbijeni 
i rastjerani. 

Ova nesreća stala je providura zapovjedništva i službe. 
Valier bude zbačen, a na njegovo mjesto dođe Jeronim 

K o r n aro. Novi zapovjednik imao je oprati lanjsku sramota 
svoga prethodnika. S pomoću naših krajina, kojima bijaše na 
č$lu kotarski serdar Stojan Janković, pošto ga je na 
Splinu blagoslovio pobožni splitski nadbiskup Stjepan 
Kx>zmi, podsjede Kornaro 25. rujna 1686. tvrdi Sinj. 


Stojan Janković. 

Slika u dvorani franjevačke gimnazije u Sinju. 

Fotografirao J. Janković. 

Nije gubio vremena, nego odmah navali sa svim silama. 
Kad je topovski oganj provalio bedeme, udare naši na juriš. 
Ni prva, ni druga, pa ni treća obzida ne pomože turskoj posadi: 
naši vitezovi prevale sve tri, sasijeku do jedno Ture i na osvoje¬ 
nome Sinju zadiju kršćansku zastavu. Bilo je ravnih 150 godina, 
otkad je na njemu zalepršao konjski rep i Muhamedov polumjesec! 

Na proljeće pokuša bosanski paša preoteti Sinj. Vratio 
se kući razbijene glave I Nesamo to,, nego junački Kornaro 
pozove deliju Jankovića, da sa svojim krajišnicima udari i>a 
tursku zemlju s jedne strane, a on će s druge* Stojan se odazove 
radosna srca i upadne u Bosnu* Porobi i popali kameno Liv- 
no, Du vno pa negdje prvih dana Franjina mjeseca listopada 
1687* eto ti ga ramskim fratrima na konak, 

Baš dan prije bijaše dovršena četvrta gradnja samostana 
u Rami, jer je s nevjere nekog brata hrišćanina 1682* po treći 
put bio izgorio* Fratri patnici i njihov dobri puk s najvećim 
trudom opet ga podigoše i ljepšega i većega, nego je prije bio* 
Vrijednome gvardijanu Fra Stjepanu Matiću raslo 
je srce gledajući bijelu crkvu i stojna samostana, ali mu ne bi 
dugo veselje ! Sutradan dođe Stojan i uzme nagovarati gvar¬ 
dijana i braću, da dignu kršćanski puk pa bježe s njime u oslo¬ 
bođenu Dalmaciju* Pripovijedao im je, da u pitomoj Cetini 
ima mjesta za tisuće obitelji, a imat će tko da ih i obrani, ako 
bi Turčin pokušao navaliti* 

S druge strane dolazili najcrniji glasovi o strahotama, 
što ih bijesna Turad činila pc Bosni. Padoše samostani u M o- 
driču i u Srebrenici, tome središtu franjevačke Bosne. 
Spremala se propast i glasovitome Gospinu svetištu u Olovu* 
Olovski fratri bojeći se zla prebjegoše u Slavoniju, a još prije 
njih i modrički* Već je mnogo tisuća kršćanskoga življa osta¬ 
vilo svoj nesretni zavičaj, da u slobodnoj zemlji potraži novu 
domovinu* 

Osim toga znali su ramski ujaci, kad se Stojan vrati u Dal¬ 
maciju, da će Turci na njih svaliti svu krivnju radi njegova 
pohoda — i onda jao i naopako 1 Nije bilo druge, nego poslu¬ 
šati Jankovića i ostaviti svoju milu Ramu i svoj lijepi, novi 
s amostan* *. 

Pokupili su nešto svoga siromaštva, uzeli sa sobom svoje 
najveće blago Čudotvornu Gospinu Priliku pa zajedno sa svojim 
narodom, zaštićeni Stojanovom četom, krene 36 ramskih franje¬ 
vaca u zelenu oslobođenu Cetinu* Lako nam je pomisliti, kako 
je bilo bijednim bjeguncima, kad su se dijelili od svoje drage 
postojbine 1 

A najteže bilo je gvardijanu Fra Stjepanu* I da mu Turci 
ne opogane sveti Božji hram. uze s ognjišta goruću glavnju ; 
poleti pod krov i svojom ga rukom zapali* Buknu vatra ko po- 
mamna* Stade praskanje greda i dasaka, ori ja vina stijena i 
krovova* Za malo vremena od lijepih dviju zgrada osta samo 
pusto garište*.. 

Narodni pjevač, koji je uz gusle opjevao tužno bježanje 
ramskih fratara, pripovijeda, kako je na pogled onoga plamena 
siromah Fra Stjepan — šenuo pameću* Pa tko da se tome i ču¬ 
di i Jadnik imao je i rašta i šenuti! 

Opet pod Sinjem. 

Ramski fratri pobjegoše sretno u Cetinu* Mnogobrojne 
obitelji, što su im se pridružile iz Rame pa od Glamoča, Kupre- 
sa, Livna, Skoplja, Duvna, Rakitnog i Doljana, razrede oni 
po Cetini i Zagorju odBoraje do Prologa* I kasnijih 
godina prelazio je ovamo narod iz Bosne i Hercegovine, pa ne¬ 
davno pusta Cetina opet se napučila i stala živjeti novim ži¬ 
votom. 

Duhovni oci novih cetinskih stanovnika bili su i opet nji¬ 
hovi »u j a c i«, njihovi fratri* Jedni se kao župnici rasture po 
zagorskim i cetinskim selima, a ostala braća s Gospom morahu 
potražiti kakva skloništa, jer se zima primicala*^ Pod Sinjem 
nije bilo zgodna stana, i oni 26* listopada pokušaju da se smire 
na Dugopolju blizu Klisa* Tužno im stanje i tužnije mirovanje 1 
Nije prošlo ni petnaestak dana, kadli eto za njima turske potje¬ 
re* Na sreću imali su toliko vremena, da se mogli skloniti u tvrdi 
Klis* 

Kliški providur lijepo ih primi, a onda se zauze u Splitu 
kod nadbiskupa i općine, da im nađu ondje štogod mirna stana* 
Tako se ramski prosjaci 9* siječnja 1688* usele u staru benedik¬ 
tinsku opatiju na Sustjepanu* Tu ostanu devet godina 
uvijek, čeznući da se združe sa svojom braćom i svojim pukom 
u Cetini. 

I Gospina Prilika bijaše na Sustjepanu, ali su Je fratri 
krili* Ipak se nekako proču po Splitu, da »b o s a n s k i fra¬ 
tri« imaju čudotvornu Sliku. Vjernici stanu govoriti, da bi Je 
trebalo izložiti javnome štovanju* Redovnici se pobojaše, da 
im ne bi živa vjera i zanosna ljubav splitskih građana otela 
svetu Priliku, pa Je sakriju u kući nekoga Jure Bubičića 
u Velom Varoš u. 

Jure stavi sliku u neki ormar i ne kaza nikomu za nju* Do¬ 
maćica i drugi ukućani ne znajući ni za što stavljali na ormar 
sad ovo, sad ono, ali svaki put nađoše sve na podu, cjelovito 
i zdravo, pa nek i od stakla bilo* Tako danas, tako sutra, i svi 
se čudom čudili* Kažu stvar domaćini* On tada naredi, da ni¬ 
šta ne stavljaju na ormar, a pred njim zapali kandilo, da gori 
dan i noć* I tako je radio, dok je god Gospa bila u njegovoj kući* 

Godine 1696. ramski fratri ostave Split i dođu opet u Ce¬ 
tinu* Pod gradom Sinjem, sa sjeverne strane, gdjeno je bila 
turska džamija, a sad je groblje sv* Frane, urediše siromaš¬ 
nu crkvicu, prislone uza nju nešto samostanića i pokriju ga - 
ševarom. Tu se kako tako stisnu, dok ih je nekoliko živjelo na 
Čitluku u kuli bega Sultanovića. Nju im je već 1691* 
sa zemljama Jusuf bega Strmića bio darovao mletač¬ 
ki senat* 

Sad se mogla prenijeti u Sinj i sveta Gospina Slika* Fra 
Ante PletikosićBučica, koji je baš zato i ostao u 
Splitu, uze iz Bubičićeve kuće čudotvornu Priliku i bos krene 
obnoć put Cetine* Osvane čil i zdrav na R a d o š i ć u, jugo¬ 
zapadno od Sinja, i javi u samostan, da je stigao* Fratri brzo 
skupe obližnji puk pa u procesiji iziđu ususret svojoj Gospi. 
Pjevajući svete pjesme s velikim veseljem dopratiše je do cr¬ 
kvice sv* Franje* Tu Je stave ona oltar, da je vjernici štuju i 
pred njom se mole Bogu i Bogorodici* 

Tako se eto Franjina djeca poslije dvije stotine 
godina vratiše na svoju starinu, pod grad Sinj, i sa sobom — 
kako veli guslar: 

DONESOŠE GOSPINU PRILIKU, 

OSTAVIŠE U BIJELU SINJU : 

I PREBIVA U BIJELU SINJU 
KAKO TADA, TAKO I DANASKE ! 

U NOVIM DVORIMA 


Zidanje Sinja. 

P ošto je propao starodrevni varoš Cetina, a njegova tvr- 
dinja Vsin j postala turskom tvrđavom, nije na Bori¬ 
će v c u, sinjskome brijegu, živjelo mnogo stanovnika* Neki 
pisac iz prve polovine sedamnaestoga vijeka ostavio nam je 
upisano, da je tada u Gradu (tvrđavi) i u varošu ispod njega 
moglo biti svega oko 100 kuća* Vojnika ima 150. Dodamo li 
još ono nešto cigana, koji su živjeli podno radošićke strane, 
gdje se i danas prostire »ciganska mala« (mjesto m a- 
h al a — kraj, komšiluk) sa starim grobljem za umrle od kuge 
— eto ti nam od prilike čitava turskog Sinja! 

Za neprestanoga će to van ja u drugoj polovici spomenutoga 
vijeka morao je i taj broj kuća spasti* U posljednjemu juriša- 
nju naše vojske na Sinj teško da je ijedna ostala čitava ! Zato 
je sada trebalo misliti na zidanje novoga varoš a. Lije¬ 
pa čast utemeljitelja današnjega Sinja zapade starješinu rajn¬ 
skih fratara kod Sv. Frane junačkoga Fra P a v 1 a V u č- 
k o v i ć a, rodom iz Duvna. 

Na istočnome obronku ispod Grada uspeo se kamenit 
brežuljak K a m i č a k* Podno Kamička pukla je lijepa polja¬ 
na, koja se lagano izdiže prema Žankovo j g 1 a v i c i, 
valjda nazvanoj tada po cetinskom junaku Žanku, turskom 
strahu i trepetu* Ta se poljana učini Fra Pavlu najzgodnija 
za gradnju velike, nove crkve na Gospinu slavu* On zamoli 
providura i mletački senat (vijeće), da mu se dopusti gradnja. 
Bilo je zapreka i poteškoća, ali ipak na koncu vlada mu dopusti, 
osobito poslije preporuke nadbiskupa Kozmija, koju piša na Malu 
Gospu 1697* Vučković je već bio dao izraditi lijep nacrt i sada 
pozove prota Ivana Ragužića Trogiranina, s kojim 16. 
II* 1698* fratri sklope pogodbu, da im sagradi crkvu i samostan* 
Nego upravo te godine zadesi Vučkovića ljuta nesreća* 
Dvadeset prvoga listopada puče na Sinju top* Bio je to znak, 
da dolaze Turci* Mustaj-paša Daltaban s trideset 
tisuća vojske pregazi Cetinu i udari na Čitluk* U Sultanovićevoj 
kuli desio se s Fra Stjepom Burićem i šestoricom 

drugova i naš Fra Pava. Opkoljeni odasvud fratri se ipak živi 
ne predaju, nego se junački brane. Ali kud će nesreća : vrci 
iskra u barut, i kula odleti u zrak ! 

Fratri kušaju, da se kakogod protuku, no tko će probiti 
guste turske redove, kad nekrsta ima na tisuće ! Fra Stjepo 
i šest mu drugova izgube glavu, a Fra Pavla uhvatiše živa te 
ga predadu pasi sa jabuku. Daltaban se ne usudi na Sinj, već 
se s plijenom i zarobljenim Vučkovićem vrati uz Prolog. 

Fra Pavao je znao turski, a bio je ionako učen i pametan, 
pa ga paša ubrzo zavoli. Domalo pođe Daltaban lijepo tamo u 
grad Bagdad, u dalekoj Babiloniji. S njime ode i njegov zarob¬ 
ljenik. U Bagdadu imenuje ga paša svojim bostandži- 
bašom (prvim vrtlarom), da mu bostan redi. Tek 1703. us¬ 
pije Fra Pavlu šmignuti iz turskoga sužanjstva, kad mu gospo¬ 
dar onda veliki vezir — zaglavi u nekakvoj buni. 

Dok je nevoljni Vučković služio nekrštena gospodara, 
njegova braća pod Kamničkom ne zaboraviše žive želje svoga 
bivšega gvardijana, nego pregnu da je u djelo privedu. S velikim 
slavljem sam vrhovni providur Moćenigo udari temelj Gospinoj 
crkvi. Na glavni kamen stavio je zlatnu kolajnu vrijednu petnaest 
dukata. Proto bijaše neki Andrija Ruspini iz Bergama. 

1° j e u početku g. 1699. Uz novu crkvu prislonio se 
kasnije i samostan. Oko njih malo pomalo zidale se druge kuće 
i zgrade. Tako nasta novi varoš, koji se po tvrđavi iznad njega 
prozva Sinje m, pa se i danas tako zove. Njegovo središte 
i srce bila je odmah u početku crkva njegove Gospe. To je ona 
i danas, a ostat ce — ako Bog da — i dovijeka ! 

Grom iz vedra neba. 

Lako je razumjeti, da gradnja nove crkve nije išla tako br¬ 
zo. Nesamo zato, jer je imala biti velika i jer nije bilo novaca, 
nego i zato, jer je uvijek bilo strahovanja od Turaka. Uto 1703. 
banu u Sinj Fra Pavao. Pod njegovim okom zidovi se brže di¬ 
zali, narod veselije davao, što je mogao : stijene, klak, pržinu 
...tko ništa nije imao, dao je svoje ruke i svoj rad. I sami 
Turci dopustise fratrima, da slobodno sijeku japiju u njihovoj 
planini. Mletački dužd Ivan Kornelio odredio je iz dr¬ 
žavnih prihoda godišnju pripomoć od 150 dukata za deset 
godina, ali tek pošto je crkva bila gotova i 

Nova crkva pokrivena je god. 1712. Imala je pet velikih 
kapela : sa svake strane po dvije, a petu iza velikog oltara. Od 
glavnih vrata (uzapad) do velikog oltara (uistok) bila je duga 
80 mletačkih stopa, široka 43. Pobočne kapele imale su u du¬ 

binu i u širinu svaka po 18 stopa, dok je velika bila duga i ši¬ 
roka po 30, a visoka 26 stopa. U velikoj kapeli bio je i misnički 
kor (pjevalište), ispod kojega načiniše lijepu kriptu (podzemne 
grobove) za pokapanje redovnika. 

Serdari Vučković i Tomašević zajedno sa sinj- 
skim harambašama ugovore s protom, da im dolje n iz crkvu 
sagradi 100 grobnica, za svaki harambašluk po deset. Tubi 
se kopao narod, jer su se onda kopali u crkvama, a ujedno bi 
nadgrobne ploče služile i kao uredan pod Gospinoj crkvi. Rus¬ 
pini je izračunao, da se do 3. XI. 1712. moralo potrošiti za tu 
veličanstvenu radnju 14 tisuća dukata, ne brojeći besplatnih 
nadnica ! A da se radila na drugome mjestu— govorio je maj¬ 
stor — bila bi zapala i preko 30 tisuća ! 

Uz crkvu usjever imao se dizati i novi samostan. Fra 
Pavao bio ga je sasvim lijepo zamislio : velika zgrada sa četiri 
krila i među njima prostrano dvorište s trijemovima i bunarom. 
Godine 1712. bilo je gotovo južno krilo sa 16 ćelija, a 1713. i 
1714. uređivala se iznutra crkva i taj dio novoga samostana. 
Redovnici su još prebivali pod ševarabm krovom kod Sv. Fra- 
ne čekajući, da prilično urede novi stan pa da se onda u nj usele. 

Ali eto našim zlopatnicima nove nevolje ! Baš na Mlado 
Ljeto 1715., rano ujutro, s nepomnje mladića Ivana D e- 
dića Lokme, samostanskoga đaka, zapali se ševarata ku¬ 
ćica blizu samostanića sv. Frane. Dunu vjetar od Sutine, pa 
zahvati i samostan. Skoče misnici, skoči narod, ali ne spasiše 
ni slamčice. Sve izgorje ! Sreća Božja, da je ostala čitava crkvi¬ 
ca i u njoj Prilika milostive Gospe. 

Tako sinjskim fratrima osvanu crna nova godina, a čekali 
ih i crniji dani 1 Bez igdje ičega jedan dio braće raziđe se 
po kućama dobre čeljadi, a drugi uđu u novo krilo pod Ka- 
mičkom. Jedva prođe šest dana, ali eto ulaka providuru, koji 
se baš tada namjerio kod fratara. Nosio je crnu vijest. Veliki 
vezir D a m a d A 1 i-p a š a bio je navijestio Mlecima rat 
baš na dan Neoskvrnjenoga Začeća ! 

Svak je u Sinju slutio, da će Turci iz Bosne najprije na Sinj. 
Zato uzmu utvrđivati Grad, obnavljati šance, graditi meterize, 
popravljati kule i bedeme. Gvardijan Vučković sve ono drvlja 
i kamenja i drugoga gradiva, što je bilo spravljeno za gradnju 
samostana, dade providuru Emu za utvrđenje Grada. 

I Turci se već od dulje vremena spravljali za rat, pa 23. 
srpnja ispali naša straža na Prologu do tri puta prangiju. 
Znalo se, što to znači: bosanski šerašćer Mehmed-paša 
krenuo se s vojskom iz Livna 1 Istoga dana prevale Osmanlije 
Prolog i utabore se uz Cetinu. 

Sinjski rat. 

Na glas nove vojne cetinski se puk usplahirio, da ne može 
gore. Govorkalo se, da je serašćer digao do 80 tisuća vojnika 1 
Sada nasta bježanje i skrivanje po brdinama i gudurama. Narod 
iz sinjske okolice napunio je Gospinu crkvu sve do krova žitom, 
vunom, predivom, ruhom — ama što su god imali i mogli po¬ 
nijet snesoše ovamo. Nadali se jadnici, da će topovi s grada 
obraniti crkvu od ognja turskih lumbarada... Jedan dio 
misnika spasi se u Split, a Fra Pavao i šestorica drugih zatvore 
se s vojnicima u grad. 

Ima usred rijeke Cetine, bas nekako prema strani, gdjeno 
se nekoć dizao hrvatski grad Vir, lijep otok, dug 840 metara, 
a gdje je najširi srok je 132 metra. Na njemu se oko godine 1700, 
od straha turskoga sklonili mnogi kršćani, pa se ušančili. Do- 
brzo nasta ovdje čitavo selo i nazva se Otok. 

Treći dan po svome silasku na Cetinu (26. srpnja 1715.} 
pokušaju Turci najprije obećanjima da zadobiju Otok. Za- 
ledno sa svojim župnikom Fra St jepanom Vučemilovi- 
ć e m hrabri Otočani odlučili se braniti do posljednjega daha.. ♦ 
ad je bilo zaludu obećavanje, udare sutradan dušmani silom i 
ne ostaviše se, dokle Otok ne osvojiše. Ali ih je ta pobijeda skupo 
stala: za svaku krštenu glavu otišlo je zar i deset nekrštemh! 

Paša rasturi svoje čete svukud po Cetini i Zagori, da osva- 
jaju, plijene, pale i ubijaju. Tada pade iVrlikau njihove ru¬ 
ke. Ispod bijeloga Drniša vratili se okrvavljenih saruka, 
ali zato mu svu krajinu popališe. Na Sinj se nijesu usudili da 
odmah navale. Tek 6. kolovoza ugledaju ih naši, da su se uta¬ 
borili tri milje daleko od Grada. 

Sutradan poslije podne eto ti pašina glasnika noseći četiri 
pisma. Sinjski providur Jure B a 1 b i posla preda nj kavalira 
on Ivana Grčića. — Kad ovaj donese pisma na 
Grad, otvore jedno. U njemu je serašćer pozivao providura, 
neka mu preda Sinj, prije nego njegovi topovi zagrme. Ako 
ga ne posluša, svu će gradsku posadu nabiti na koce !... Baš 
se namjerio na kukavice ! Balbi i naši junaci ne će više ni da 
ctvaraju drugih pisama, nego mu vrate sva četiri natrag. Po- 
ručiše paši, da mu se živi ne predaju. 

Kad je glasnik otišao, naši se spremali na obranu. Da ih 
bude više na gradu, povukoše gore i posadu s Kamička, na ko¬ 
jemu ie također bila mala tvrđavica. Sad ih bijaše svega oko 
700 vojnika: jedna šačica prema 60 tisuća Turaka 1 Ali hrabri 
sinjski zatočnici nijesu se^ boj ali, ni da je dušmanin bio još broj¬ 
niji. Na gradu je bila Čudotvorna Prilika Gospe od milosti! 

Iako su mnogi mislil 1 ', da će novu crkvu pod Kamičkom 
obraniti topovi s tvrđave, ipak Fra Pavao i njegova braća ne 
ostaviše svete Slike u crkvi, nego je spreme u kovčeg i ponesu 
je sa sobom u tvrđu. Ni vojnici ni onaj narod, što se zgrnuo 
na grad, nijesu znali za to. Ne prođe puno dana, kadli jedan 
od samih fratara otkri tajnu. Na taj glas uzradovaše se svi. 
Odmah stave dragu Sliku na oltar sv. Barbare u gradskoj cr¬ 
kvi sv. Mihovila i stanu se utjecati molitvama i zavjetima Onoj, 
koja je jaka kao za boj uređena vojska. 

A i bila im je potreba Marijine pomoći lOsmoga da¬ 
na mjeseca kolovoza paša započe s lumbardanjem. Namjestio 
je prema gradu četiri topovske baterije i stao ga biti bez milo¬ 
srđa. Toga dana izgorješe sve kuće na južnom i sjevernom 
obronku ispod Grada. Oganj sažeže crkvicu sv.^ Frane, a što 
je najžalosnije, i divnu Gospinu crkvu sa svim, što se našlo u 
njoj i u samostanu. Gledajući, kako im gon njihova dika i nji¬ 
hov trud, »od žalosti proplakaše svi v j e r- 
n i c i« — pripovijeda stari bezimeni pisac u sinjskome arhivu. ♦. 

Bombardiranje potraj a čitavih sedam dana ! Grad biiaše 
napola razrušen, bedemi uzdrmani, zidovi ubojnim zrnjem 
izrešetani. Još je preostajao samo opći juriš, pa će tvrđava 
da padne u ruke dušmanima. I zaista ! Pred zoru četrnaestoga 
kolovoza — na post Velike Gospe — navali na tvrđavu nebroje¬ 
no mnoštvo pješadije. Za leđima im konjanici i pričuvne čete, 
da pomognu, gdje ustreba. Dok su se kršćanski borci borili kao 
lavovi i odbijali dušmansku silu, dotle su fratri, starci, žene, 
djeca i svi, koji nijesu bili za boj, klečali pred Čudotvornom 
Prilikom i s plačem i suzama vapili za milost, da ih Božja Maj¬ 
ka ne pusti u ruke strašnoga nekrsta... 

Juriš potraj a debela tri sata, kadli najednom udari turska 
vojska natrag. S golim sabljama u ruci nagone ih paše na boj, 
ali oni bježe glavom bez obzira. Nasta među Turcima zbrka, 
strah, neposluh, a ionako im je u taboru harala srdobolja. Naši, 
ne mogu da taj uzmak sebi protumače i sve čekaju novi, žešći 
juriš. Ali juriša više ne bi ni taj dan ni onu noć, a kad ujutro 
osvitao Marijin blagdan — Velika Gospa — i posljednje tur¬ 
ske čete bijahu prebrodile Cetinu pa srljale uz Prolog prema 
Livnu. U onoj divljoj bježaniji ostale im pod Gradom ljestve, 
motike, turovi, mnoštvo bomba i granata, pa i nekoliko barjaka. 
Na polju je ležalo deset tisuća mrtvih Turaka ! Od naših 
padoše tri časnika, providurov kapelan Fra Stjepan Ba¬ 
ta r e 1 o, rečeni Bošnjak, i 35 vojnika; ranjenih je bilo 52, 
među njima junački providur Balbi i još pet časnika. 

Pobjeda kršćanskoga oružja bijaše potpuna! 

Zauvijek okrunjena. 

Ovu znamenitu pobjedu svak je pripisivao pomoći mogu¬ 
će nebeske Majke, Sinj je bio ključ Klisa, Klis mletačke Dal¬ 
macije, Da je pao Sinj, teško da bi odolio i Klis, a onda se bilo 
bojati, da će pasti u turske šake i čitava Dalmacija, Zato se ne- 
samo u Sinju nego i po drugim dalmatinskim krajevima dizale 
k Bogu vruće molitve za hrabre sinjske vitezove. Nadbiskup 
Stjepan Kupili bio je pod zastavom križa poletio Si¬ 
nju u pomoć. Nije mogao prodrijeti dalje od D i c m a, odakle 
piša 9, VIII, Papi K 1 e m e n t u XI, zaklinjući Sv, Oca, da se 
moli za Sinj, U Omišu čitavu noć kleči pobožni svijet u cr¬ 
kvi pred Gospinom slikom i moli za sinjske junake. 

Kako se kršćanski svijet obradovao," kad je čuo za pobjedu 
pod Sinjem \ Svak je slavio milostivu Gospu, Nadbiskup je od¬ 
mah sutradan u crkvi sv, Duje pjevao sv. Misu zahvalnicu 
i izrekao divan govor u Gospinu slavu. Drugoga dana govorio 
je Misu pod čadorom vrhovnoga providura na Klisu, Dok se 
pjevala pjesma »Tebe Boga hvalim o«, gruvali su s kli¬ 
ske tvrđave svi topovi. 

Ali najveća radost bila je u samome Sinju, Odmah na dan 
pobjede ponesoše u najvećemu zanosu Gospinu Priliku iz Gra¬ 
da u spaljenu crkvu pod Kamičkom i tu zahvališe nebeskoj 
Majci, Na sve strane orile se pjesme zahvalnice, a kad bi u 
prvu nedjelju, 18, kolovoza, eto nadbiskupa u Sinj, U crkvi 
sv, Mihovila na gradu pjevao je sv. Misu i govorio zanosno 
slovo. 

Ime sinjske Gospe odjeknu svom Dalmacijom, Bosnom i 
Hercegovinom* Sami Turci pripovijedahu, da su u vrijeme 
opsade svaku noć gledali, kako po gradskom zidu hoda neka 
Žena u velikoj svjetlosti, 

Sinjski providur Balbi i mletački časnici sakupe između sebe 
osamdeset cekina pa pošalju u Mletke, da se skuje zlatna kru¬ 
na i križ, čime će okititi Sliku svoje Pomoćnice, Mletač¬ 
ki zlatar pošteno je izvršio naređeni mu posao. Skovao je baš 
krasnu krunu iskićenu cvijećem, anđeoskim glavicama i dru¬ 
gim ukrasima. Pri dnu je urezao dva ruba, na kojima čitaš 
latinska slova: »ih perpetuum coronata triumphat — Anno 
MDCCXV ♦«, To bi se naški reklo : » Zauvijek okrunjena slavi 
slavlje — Godine 1715,« 

Kad je kruna došla u Sinj, zamoli providur nadbiskupa, 
da im njome okruni svetu Priliku, Bilo je to 22, rujna 1717, 
Na sinjsku tvrđavu slegao se iz čitave okolice silan svijet. Do¬ 
šli su pod barjacima zajedno sa svojim harambašama i ser- 

darima. Nadbiskup^ ispjeva sv. Misu i pobožnim riječima raz¬ 
igra ionako dirnuta srca. Zatim svečano okruni Čudotvornu 
Priliku onom zlatnom krunom. Kad svrši obred u crkvi, svrsta 
se narod u ophod. 



Slika okrunjene Gospe Sinjske. 

Po bedemima se viju barjaci, mužari pucaju, čete vojnika 
prate oko Grada svetu Sliku, Nju nose providur F o s k o 1 o, 
general Bortoluci, potpukovnik B r a n d i kapetan Man- 
z e k a, Obišavši sav Grad procesija se vrati u tvrđavu. Tu 
nadbiskup blagoslovi Gospinom Slikom pobožni puk, pa Je 

onda stavi na oltar. Time svrši ovo lijepo slavlje. Ona kruna 
i zlatni križ još i danas rese Čudotvornu Priliku milostive Go¬ 
spe Sinjske, 

Nekako u to doba uvedena je u Sinju lijepa junačka igra 
»A 1 k a« na uspomenu slavne Gospine pobjede. Igrala se prvi 
puta na Veliku Gospu 1717* Neki stariji pisac veli, da se trkala 
na sam dan pobjede 1715, Možda i jest, ali pravo i p o t p u n o 
uređena je dvije godine kasnije. Poslije su je trkali sutradan 
po Velikoj Gospi, jer su na sam Gospin dan crkvene svečanosti 
i velika procesija, na koju se zgrne mnoštvo naroda sa sviju 
strana, I danas trči se »alka« sutradan po blagdanu. U starin¬ 
skim narodnim nošnjama, sjajući u zlatu, srebru i srmi, lete 
iza trka na ponosnim konjima zreli ljudi i mladi momci pa ga¬ 
đaju vitim kopljem u kolut (alku). Tko do tri puta najbolje 
pogodi, slave ga kao slavodobitnika. 

Ljepota je pogledati ovu junačku igru, koja se kod nas 
još jedino u Sinju sačuvala. Nanese li te, čitatelju. Božja sreća 
o Velikoj Gospi u bijeli Sinj, ostani do 16. kolovoza pa da se 
nagledaš vilinskih konja i viteških konjanika, da ti srce poskoči 
od milinja misleći na davna junačka vremena i na slave pjesmom 
opjevane. 

U svojoj crkvi. 

Poslije opisanih događaja Čudotvorna Gospina Prilika 
ostade na Gradu u crkvici sv. Mihovila. Siromašni fratri ostali 
su evo šesti put bez kuće i kućišta, ali nijesu ni sada klonuli 
duhom. S pomoću mletačkoga dužda i svoga dobrog puka oni 
obnoviše sažganu crkvu pod Kamičkom. Još nije radnja bila 
sasvim gotova, no već se mogla Božja služba vršiti u novoj 
crkvi, pa će redovnici da prenesu Gospu u Njezino svetište. 

Ali jest ! I časnici i vojska ni da čuju o tome 1 Fratri doka¬ 
zuju,, uvjeravaju, mole*. Zaludu sve — ne dadu je pa ne dadu i 
Sto ćeš sada i E nije bilo kud ni kamo, nego se uteći samo¬ 
me prevedrom principu. I Fra Pavao put pod noge pa vrčem 
duždu u Mletke ! Princip sasluša njegove razloge i dade mu pi¬ 
smo za vrhovnoga providura u Dalmaciji Markantuna 
D i e d a. U pismu je naređivao, da se Gospina Prilika ima vra¬ 
titi onima, čija je i bila. 

General Diedo primivši duždevo pismo odmah napisa 
drugo sinjskome providuru Antunu Semitekolu, da 
se principova zapovijed što prije izvrši. To generalovo pismo 
odnijet će u Sinj vrijedni Fra Lovro Šitović. Ovaj je Fra 
Lovre isprva bio musliman i zvao se H a s a n. Kao momčić dođe 

on k fratrima u Zaostrog. Tu je postao katolik i nazvao se 
S ti j e p o, a do koju godinu eto ga fratrom. Bio je vrlo pobožan 
i učen. U nadbiskupskom sjemeništu u Splitu naučavao je s 
velikim uspjehom filozofiju i bogoslovlje. Zvali su ga i Lju¬ 
bu š a n i n ili L j u b u š a k, jer bijaše rodom iz Ljubuškoga. 
Po njemu dakle posla Diedo pismo u Sinj. 

Fra Lovre pođe sa tri druga misnika na Grad i preda pro¬ 
viduru generalovo pismo. Zapovjednik pročita i onda uglavi 
s fratrima, da će oni kao sutra doći s procesijom po Gospu. 
Pođe glas o tome po obližnjim selima. Kad sutra osvanu ne¬ 
djelja, skupi se velik narod, pa oko osam izjutra krene ophod 
na tvrđavu. 

Kad oni gore, a to grad zatvoren I Ne puštaju unutra ni¬ 
koga do samih fratara i bratima. Oni uđu u Grad, ali se čitav 
grad uzbunio : ne dadu nipošto Gospe ! Bilo je muke, dok je 
napokon providur umirio ljude i rekao fratrima : »Pođite 
u crkvu i najprije pjevajte pred Gospom 
sv. Misu, a onda Je uzmite i nosit e.« 

Redovnici veseli učine tako. Poslije Mise uzmu Gospinu 
Priliku i pođoše s Njome iz Grada. Tu ti je bilo plača s obje 
strane. Oni u Gradu plaču od žalosti, a oni ispred gradskih vra¬ 
ta od radosti i veselja ! Procesija pođe n iz brijeg pa u novu 
crkvu, gdje staviše Gospu na Njezin novi oltar. Sad bi ispjevana 
svečana Misa. Preko nje Fra Lovro Ljubušanin reče 
lijep govor u pohvalu milostive sinjske Odvjetnice. 

Tako eto 1721. bi unesena Čudotvorna Prilika u svoje 
nove dvore. I evo ima dvjesta i više godina, da tu milostiva 
naša Gospa prima svoje vjerne poklonike i darove im dijeli. 
Njezina slava, glas o Njezinoj moći širi se na sve strane do dana 
današnjega. 

S pravom je pobožni Fra Petar Knežević, onaj 
veliki štovatelj Gospe Sinjske, klicao Sinjanima : 

PUČE SINJSKI, BLAGO TEBI 
OVO BLAGO IMAJUĆI, 

VESELI SE SAM U SEBI 
OVO SUNCE GLEDAJUĆI ! 

MAJKA I PPM O Ć N I C A 


Draga Majčina Prilika. 

T ko je god pohodio sinjsko svetište i vidio Čudotvornu Gospinu 
Sliku, morao je osjetiti neko osobito čuvstvo dragosti i 
pobožnosti gledajući ono slatko Majčino Lice. Ima zaista 
na svijetu puno ljepših Marijinih slika, štono ih slikali slavni 
umjetnici, ali malo ih je, koje ti ulijevaju u dušu tako svete 
osjećaje kao ova. Ne znamo, tko Ju je slikao, no tko bio, da bio, 
njegovu ruku kao da je vodila sama nebeska Kraljica : toliko 
je on ljupke miline i rajskoga dostojanstva umio da prelije 
preko dragoga Lica Božje Majke ! Za one, koji je nijesu vidjeli, 
evo potankoga opisa, iako je nikakvo pero ne može točno opi¬ 
sati ... 

Gospina glava nagnuta je prema lijevom ramenu. Oči su 
ponizno oborene, ali kao da kroz pritvorene kapke ipak mil o 
gledaju. Čelo visoko, nos malo ulegnut po sredini, obrve visoko 
svedene. Usta su nada sve ljupka; uz desni kut ko da se vidi 
malen madež. Djevičansko lice malko je odugo i lijepo zaoblje¬ 
no. Desni obraz vidi se čitav, i njim se prelilo blago rumenilo; 
brada je milo uzvinuta. Od lijevoga obraza naslikan je samo 
komadić. Vidiš i malo vrata. Ispod koprene izvirilo malko 
tamnokestenjaste kose vise ćela i oko sljepočica, a kroz prozir¬ 
nu donju koprenu lako nazireš desno uho. Čitavo Gospino 
lice vrlo je milo i živo, puno neke neodoljive dragosti, blago 
i kao zeru turobno, a opet ljupko, lijepo, da ti pogled na nj 
razblažuje srce, dira dušu... 

Lik BI. Djevice dopire do pasa. Poviše glave prebačena je 
dvostruka koprena t gornja svijetlo-zelene boje, potšivena 
blijedo-žutom podstavom, koju vidiš gore više čela i sa strana 
prsiju, a donja tamno-pepeljaste boje, veoma prozirna. Gor¬ 
nja se spušta niz leđa sve do dna slike, a donja u lijepim nabo- 
rima savila se oko ramena i gornjega dijela prsiju. Gdje svr¬ 
šava donja koprena, vidiš, da je Gospa obučena u crvenu haljinu, 
koja je na prsima uredno nabrana i onda stegnuta nazelenim 
pašom, što se sprijeda uzvio u kolut (kao mala petlja). Na vra¬ 
tu izviruje bi reći malo košulje, ali se ne može točno ra- 

spoznati od koprene* Moglo bi biti, da je to okrajak ili ogrlica 
haljine* — Oko glave savio se velik svijetao kolobar, ne baš 
pravilno okrugao, nego nagnut prema položaju glave* 

Sveta Prilika naslikana je na platnu* Ono je na rubovima 
dosta oštećeno, ali je tako lijepo uz drugo platno priljublje¬ 
no, da ti se oboje čini kao samo jedno. Pod to dvostruko 
starije platno stavljeno je novije treće, i onda sve pričvrš¬ 
ćeno uz dasku. Slika je široka nešto- više od 44 centimetra, du¬ 
ga oko 58 centimetara. Kao cjelina dobro je sačuvana, samo je 
na više mjesta kao prelomljena, osobito na dva : preko desnog 
oka i preko čela pa poviše usta* Sudeći po svemu to su pregibi, 
koji su nastali, kad su stari fratri bježeći ispred Turaka morali 
svetu Sliku nositi u torbi ili kovčegu* Već smo vidjeli, da se to 
nije zbilo samo jedamput l — S vremenom se uhvatilo Slike i 
nešto prašine, pa je god* 1924* uprava sinjskoga svetišta povje¬ 
rila svetu Priliku č* s. Raf a e 1 i E g g e r, školskoj sestri uMa- 
r i b o r u, da je očisti* Izučena i vješta slikarica dobro je izvr¬ 
šila svoj posao, a ujedno je svetu Sliku u jednakoj veličini 
preslikala na platnu* Ta njezina k o p i j a nalazi se sada u sinj- 
skoj sakristiji na počasnome mjestu. 

A tko je naslikao tako lijepo tu sliku i Sigurno se ti tako 
pitaš, dragi čitatelju, a isto su se tako pitali i mnogi drugi* No 
odgovoriti na to pitanje nije mogao još nitko ! Ljudi vještaci 
kažu, da ju je po svoj prilici naslikao neki talijanski slikar u 
15* vijeku* Naš književnik Fra L u j o P 1 e p e 1 drži, da je taj 
slikar bio Hrvat, možda i franjevac, sve da je škole i izučio u 
Italiji. Možda on ima razlog, ali dok se ne nađe negdje upisano 
u starim spisima umjetnikovo ime, ne možemo ništa reći pod 
gotovo. 

Mili darovi. 

Od Gospine Slike, kako smo je malo prije opisali, obično 
se vidi samo Lice i malen rub koprene* Sve je drugo pokriveno 
zlatom i biserjem* Na glavi se svijetli ona krasna kruna od su¬ 
hoga zlata, o kojoj smo već govorili* Sa strana i sprijeda sve do 
dna slike vise zlatni lanci, kolajne, naušnice (oboci), križevi, 
prstenje i drugi nakiti* Nasred prsiju vidiš tri velika srca, od ko¬ 
jih je osobito srednje — najveće — vještački izrađeno* Ispod 
vrata rastegnuta je, između dviju velikih zvijezda, lijepo sple¬ 
tena mrežica od stotina zrnaca sitna bisera : samu nju ne bi čo¬ 
vjek dao ni za tisuću dukata ! 

Sve ovo zlato tek je m a 1 e n d i o onih nebrojenih nakita, 
što ih kroz 200 i toliko godina harna djeca darovala svojoj Maj- 

Slika Gospe Sinjske u srebrnom okviru 






















ci i još joj uvijek darivaju* Nešto od tih nakita čuva se u sve¬ 
tištu i u osobitim prigodama iz laže na vidjelo, a najveći je dio 
potrošen za ures i opremu svetišta* Tako je godine 1748* ulo¬ 
ženo dosta prstenja, kruna i drugih zavjeta u onaj divni srebrni 
o k v i r, što ga dade u Mlecima izraditi pobožni Fra J e r o 1 i m 
Filipović* U tome okviru i danas je Čudotvorna Prilika* 
Na samu Sliku ima i godina, da se više ne meću nikakvi novi 
nakiti* To je i bolje, jer bi se lako mogla oštetiti, a opet malo ima 
već i mjesta u okviru, gdje bi se mogli objesiti* 

Rekosmo, da su svi ovi nakiti darovani* Imali su i zašto 
pobožni vjernici da Gospu daruju 1 Da se Njoj za ljubav odreku 
ponajmilijih svojih uresa i dragocjenosti ! Svaki onaj nakit 
znak je dobivene milosti, kao što je pjevao stari Kne¬ 
žević : 


NIJE BOLA NI BETEGA, 
KOMU LIKA NISI DALA, 

NIT JE KOMU BILA STEGA, 
KOJU NISI OLAKŠALA* 


OVO KAŽU I ZAVITI 
ZA POZNANOST TU STAVLJENI^ 
KOJI MOGU SVIDOČITI, 

BUDUĆ DARI JUR PRIMLJENI* 


Ima u sinjskome arhivu mnoštvo popisanih m i 1 o- 
s t i, što ih vjernici pripisuju zagovoru Gospe Sinjske* Izvješ¬ 
ća o novima dolaze svaki dan, ali sve to nije možda ni stoti dio 
onih milosti, što ih moguća naša Gospa neprestano dijeli i za 
koje znade samo Ona*)* 


Pomoć u općim nevoljama. 

O milosti udijeljenoj đaku Mialjiću kao i o izvanrednoj 
pomoći za opsade Sinja (1715*), već smo govorili* Pa i to, što 
je toliko puta vatra uništila crkve i samostane cetinskih. 


* U ovoj ćemo knjižici da spomenemo tek nekolike prigode, 
u kojima se očitije istakla pomoć naše Majke i Pomoćnice. Tko želi 
više milosti da upozna, naći će ih dosta opisano u knjižici »GOSPA 
SINJSKA«* Nju je napisao i dva puta izdao onaj učeni franjevac 
Sinjanin FRA IVAN MARKOVIĆ poznat čitavome svijetu sa svo¬ 
jih djela. Treće prerađeno izdanje objelodanjeno je godine 
1921*, i možeš ga za sama tri dinara dobiti kod Uprave Go¬ 
spina Svetišta u Sinju (Dalmacija). U istoj knjižici prika¬ 
zana je nešto opširnije nego ovdje povijest Gospina prijenosa iz Rame 
i Njezina nastanjenja u Sinju* Nove milosti donosi u svakome broju 
list »Gospa Sinjska, glasnik Marijine slav e«. Mo¬ 
žeš se na nj pretplatiti za deset dinara kod Uprave glasni¬ 
ka u Sinju (Dalmacija.). 

Tamskih i sinjskih fratara, a Gospina Prilika uvijek je ostala 
pošteđena, zar je to bilo bez osobite Božje Providnosti i Osim 
vatre i dušmanskih napadaja često je ,po našim krajevima u 
•ona vremena harala i k u g a, ta nemila morija gora i od najgo¬ 
rega Turčina* Svome Sinju bila je Gospa uvijek na pomoći u 
takvim nevoljama* 

Samih deset godina, otkad je Čudotvorna Prilika bila u 
novoj crkvi pod Kamičkom, godine 1731* sjeknu kuga u Dal¬ 
maciji* Uvalila se iz Bosne i najprije se pojavila u Splitu 
pa u P o 1 j i c i m a, onda naGardunu (više Trilja), napo¬ 
kon 1723* eto je u S i n j u, u kući nekoga Grge Matića* 

Taj Matić je živio u Gorućici, pod Gradom s južne 
strane* Imao ženu i petero djece. Najprije umre Grgi jedno 
dijete od četiri godine. Nitko nije znao, da je to kuga, pa više 
•od dvadesetero čeljadi dođe mu na žalo van je* Ne prođe vele, 
i poznaše bolest* Odmah bude Matićeva kuća rastavljena od 
svakoga općenja i oko nje namještena straža* Do dva dana umre 
Grgo, sutradan sin mu Jozo, četvrti dan stopanjica i dvoje 
nejake dječice. Svi su bili ukopani u vrtlu ukraj kuće* Stariji 
sin Miško na svoju sreću nije bio kod kuće pa osta na životu. 

U ovoj velikoj opasnosti Sinjani se utekoše svojoj milosti¬ 
voj Pomoćnici molitvama, pokorom i zavjetima* Gospa ih usli- 
ši i ukloni od njih taj strašni bič, pa nitko dalje ne oboli ni u va* 
xošu ni u okolici* — Da zahvale dobroj Majci na milosrdnome 
daru, učiniše Sinjani godine 1733* novi drveni oltar, na 
kojemu je sveta Slika, stala po stoljeća* Onda sagradiše ono 
remek-djelo klesarske umjetnosti : lijepi mramorni ol- 
t a r , na kojemu Je vidimo i danas* Radili su ga šesnaest godina 
(od godine 1779* do 1795*), a i on je podignut iz harnosti, što 
je Gospa sačuvala Sinj od kuge godine 1764* do 1772* Ni kuga 
.godine 1815* nije naškodila milome Gospinu varošu* 
.Dalmaciji, pa i C e t i n i, premda pripada među plodnije dal¬ 
matinske krajeve, često sprema ljetnasuša crnu zimu* I u ta¬ 
kovoj neprilici Sinjani se najradije utječu svojoj Gospi. Tako su 
jradili i njihovi stari, kako nam svjedoči Fra Petar Knežević, 
koji je god* 1757* pisao prvu povijest Gospe Sinjske* On pripo¬ 
vijeda, kad je god suša, pa dođe puk ili glavari na ime puka 
fratrima reći i njih moliti, da se nosi Gospa u procesiji za kišu, 
onda se navijesti s oltara, da će taj i taj dan biti procesija* Dotle 
se preporuči molitva, pa i post, Gospina se Prilika spusti malko 
niže na oltar i svaki dan ujutro ide manja procesija ispred 
crkve, a uvečer se pred Gospom vrši pobožnost* Kiša padne 
često puta i prije svečane procesije, pa se onda ispjeva Misa 
zahvalnica i sveta Prilika podigne na svoje mjesto* Nema li 

kiše ni poslije velike procesije (u kojoj se nosi Čudotvorna 
Slika), a to se rijetko dogodi, tada » valja reći, da se Bog sasvim 
na nas rasrdio i da nas hoće pokarane «. 

Godine 1870* bio je u Sinju župnikom pobožni Fra Š i- 
mun Milinović, kasniji barski nadbiskup. Velika suša 
uplašila je bijedne Cetinjane. Jedne nedjelje bilo nebo vedro 
ko obično, nigdje ni najmanjeg oblačka. Dođe i svečana žup¬ 
ska Misa, Župnik progovori nekoliko vatrenih riječi o moguć- 
stvu i milosrđu naše Gospe, Puk je uvijek rado slušao riječ svo¬ 
ga »Fra Šimuna«, ali ovoga puta njegovo je ganuće bilo još 
dublje. Slušajući tople govornikove riječi vjernici na sav glas 
uzdahnu, i župnik odmah izmoli zajedno s njima tri Zdravoma- 
rije za kišu. Ne prođe nego malo časa, i nebo se naoblači. Još 
prije nego će se Misa svršiti, poče padati velika kiša i lijepo 
natopi žednu zemlju. Poslije Mise zahvališe svi radosna srca 
premilostivoj Pomoćnici na Njezinu daru. 

Sinj i njegova krajina veoma su podložni potresima* 
Često puta nanijeli su oni i Gradu i varošu velikih šteta, ali 
nikad se ne spominje, da je i samo jedno čeljade poginulo. Jed¬ 
nom je sveti redovnik Fra Jozo Glumac propovijedao 
u sinjskoj crkvi, Najedamput zemlja se potrese, narod se pre¬ 
straši pa da će na vrat na nos iz crkve. Kao nadahnut od Bo¬ 
ga vikne Fra Jozo : » Čeljadi bez vjere ! Vi se strašite, a u Božjoj 
ste kući U I hoćeš vjerovati, na te riječi narod stade i ne maknu 
se iz crkve. Bili su sigurni, da im pod Gospinim okriljem ne će 
biti nikakva zla ! 

Osobito godine 1898, strašni je potres u crno za vio ne jednu 
obitelj u sinjskoj krajini, I u Sinju ljudi su strahovali za svoj 
život pa se pouzdano uteku svojoj Majci, Dokaz Marijine po¬ 
moći jest onaj vijenac cd dvanaest srebrnih zvijezda, što no 
ga Sinjani darovaše svojoj mogućoj Pomoćnici, Taj se vijenac 
svake godine 2, srpnja — na godišnjicu velikoga potresa — po¬ 
stavi na Gospin oltar, na kojemu je toga dana svečana Misa 
zahvalnica. 


Utjeha ožalošćenih. 

Osim pomoći u općim potrebama osjetili su bogoljubnici 
Gospe Sinjske i u svojim posebnim nevoljama pomoćnicu ru¬ 
ku svoje Majke, Nema zar bolesti tjelesne i nevolje duševne, 
gdje Ona nije pomogla sve, koji Joj se s pouzdanjem utekoše ! 
Evo u Sinju izlazi glasnik »GOSPA SINJSKA«, i gotovo u sva¬ 
kome broju mogli ste čitati zahvalnice sinjskoj Pomoćnici, 
Šalju te zahvalnice i svećenici i svjetovnjaci, učene glave i 

ljudi bez velikih -škola, djeca i odrasli, nesamo Dalmatinci, 
nego i iz svih krajeva naše države. 

I nijesu sami katolici, koji se utječu zagovoru ove dobre 
Majke, nego i mnogi inovjerci spominju puni harnosti ime 
Čudotvorne Gospe Sinjske. Nema sumnje, nebeska Kraljica 
odabrala je ovu dalmatinsku varoš kao mjesto, gdje rado slu¬ 
ša vapaje svoje djece. Drago Joj je, da baš pred ovom svetom 
i starodrevnom Slikom dižemo prema Njoj svoje oči i šaljemo 
Joj svoje uzdahe i svoje molitve ! 

Godine 1907. stražar u nekoj bosanskoj kaznionici opisuje 
u zagrebačkom »GLASNIKU PRESVETOGA SRCA ISUSOVA«, 
kako mu je Gospa Sinjska isprosila milost obraćenja. 
Kao mladić bio je lijepo uzgojen, pa je vršio sve svoje kršćan¬ 
ske dužnosti. Uzeše ga u vojnike. Tu je zapao među nevaljale 
drugove i tako se iskvario, da se podao svakojakim grijesima. 
Za više godina nije se ispovjedio. Kad se povratio kući, stanu 
ga njegovi nagovarati, da se s Bogom pomiri. Jadnik ni da čuje 
o tome ! Sad se njegovi kućani stanu potajno za nj moliti, 
da ga Presveto Srce i Božja Majka okrenu na pravi put. Ujed¬ 
no ga ponukaju, da pođe s njima u Sinj. On pristane i pođe. 
Neka nam dalje pripovijeda on sam : 

»iVo gle milosti Božje l Kad smo došli pred Čudotvornu 
Sliku Gospe Sinjske, stadoh se i ja skrušeno s drugima moliti 
Majci Božjoj, da nam se smiluje . I Ona nas usliši . Ja se ispo- 
vjedih i postadoh sasvijem drugi čovjek, nego što sam bio . 
Sad mi je savjest posve mirna, ja vršim kršćanske dužnosti, 
a po Majci Božjoj našao sam put i k samomu Presvetomu 
Srcu Božanskoga nam Spasitelja .« 

Neki zahvaljuju Gospi Sinjskoj, što ih je izbavila od z a- 
star jele mane, drugi što im je isprosila miru obitelji, 
što ih je privela sv. Sakramentima. 

Uz duhovne milosti dijeli Marija u Sinju i milosti u t j e- 
lesnim i vremenitim potrebama. Godine 1900. Stje¬ 
pan Parlov od Imotske, financijski stražar, oboli u 
šibenskoj bolnici od neke strašne bolesti. Što se više liječio, 
bolest išla je sve na gore. Videći to upade bijednik u veliku 
tugu i očaj, da je sav požutio. Tješe ga, ali sve zaludu. Bilo je 
baš na blagdan Presv. Trojstva. Bolesnik dođe u crkvu, da slu¬ 
ša sv. Misu. Roneći suze vruće zamoli dobru Gospu Sinjsku, 
da ga ozdravi i da ga izbavi od one teške duševne žalosti. Obeća 
Joj, da će doći k Njoj na zavjet i kad dođe, ispovjedit će se, 
obljest će Njen oltar i dati, da se reče sv. Misa. Istoga časa 
promijeni se vas, nekakav plamen ko da pođe uza nj, dođe mu 
u prsi i u glavu. Od velike radosti nije mogao mirovati, nego 

bi najradije bio poletio. Obuze ga taka radost, kao »da je dobi& 
najviše blago od ovoga svijeta «, veli on u svome izvješću. 

Poslije Mise pođe u vrtao i ponese knjižicu »G o s p a. 
S i n j s k a«. Čitajući je opet se ganu i od zahvalna plača 
nije mogao dalje da čita. Zatvori knjigu i pomoli se Gospi, da 
ga oslobodi i od tjelesne bolesti. Otada mu je život išao sve na 
bolje, i on s Gospinom pomoću zadobi opet žuđeno zdravlje- 

Kad je godine 1890. pokojni Fra Petar P e r k o v i ć, 
zanosni štovatelj Gospe Sinjske, bio gvardijanom u Sinju, eto* 
ti nekoga dana dođe pred samostan jedna žena goneći junca. 
Zovnu gvardijana. On sade i pita ženu, tko je i odakle je. 

»Ja sam Stana Vučkova s Čitluka od Vrlike, a hriš- 
ćanica sam.« 

»Kakvu ti je milost učinila Gospa $*« 

»Moj oče, veliku : dvoje mi djece ozdravila, moja Radosna. 
Gospa ! Preklani pobjesni mi pas od vežnje, otrgne se 
i ujede mi, vajna ti sam ! kćer Stanu. U žalosti i strahu ne znahi 
šta radim, nego kleknem, poljubim crnu zemlju i zovnem Gospu 
Sinjsku : Eh , Radosna Gospe Sinjska , ozdravi mi kćer , obi jest 
ću Tvoj oltar i dovesti ću Ti najboljeg junca ! I hvala vazda budi 
Radosnoj Majci i Gospi Sinjskoj, mojoj kćeri ne bješe ništa,, 
i evo mi je (kći bijaše uza nju) do danas zdrava. Ali, moj oče,, 
one godine ne mogoh ispuniti zavjeta, jer me stiskao dug, pa. 
prodam junca, da isplatim dug odredivši drugom zgodom is¬ 
puniti zavjet. Lani opet me zadesi nesreća. Ljutica zmija 
ujede mi maloga Mihu od četiri godine, te mi vas oteče i pomodri 
kao modro sukno. Smetena i žalosna jurve ga počnem žaliti. U 
to sjetim se Radosne Gospe, koja mi kćer ozdravila, pa opet 
kleknem na zemlju i nju zavapim : O Radosna Gospe Sinjska* 
ozdravi mi nejakoga Mihu, kao što si i Stanu. I milostiva ozdravi 
mi ga. Da mi nije nejak, dovela bih i njega, ali ako Radosna 
Gospa dade, da objači, dovest ću ga, da vidi Radosnu Gospu.«« 

I drugim roditeljima ozdravila je bolesnu djecu ; rodilje- 
pomogla je u mučnu rađanju; bolesnima od grlice, ospica* 
od upale pluća ili od groznice, od padavice, sušice, gube, griže 
ili srdobolje. ♦ ♦ povratila je lijepo zdravlje. Po Njezinu zagovo¬ 
ru prelomljene kosti zacjeljuju, rane ozdravljaju, nijemi progo¬ 
varaju, bolesne oči i uši opet su zdrave i čitave. Vojnike je spa¬ 
sila od očite smrti, nepravedno okrivljenima vratila dobar 
glas, mornare izbavila iz opasnosti... 

Nema nevolje, u kojoj pobožni vjernici nijesu zvali Gospu 
Sinjsku u pomoć. I Gospa je pomogla, gdje je izdala svaka 
ljudska pomoć. Zato je Njezini štovatelji zovu u jedan glas 
Čudotvornom! 

Čudni pojavi. 

Svi stariji pisci, koji su pisali o Gospi Sinjskoj, govore i 
<0 jednoj znamenitoj osobitosti svete Slike. Njezino se 
lice mijenja. Katkada ti se čini blijeda i žalosna, drugi put 
vesela i rumena. Fratar Glumce vić (Glumac), kojega sinj- 
rski narod časti i zaziva kao kakva sveca i ide mu na grob na 
poklone, više je puta vidio to promjenjivanje Gospina lica 
na svetoj Slici. 

On ga tumači ovako : »Ona se pokazuje blijeda i žalosna, 
kad Bog hoće da nas s kakvim bičem pohodi ili kad je jur bič 
svoj poslao ; a nasuprot biva vesela i rumena,^ kad je blizu 
.milosrđe Božje i dok je vrijeme pomilovanja«. Šta više Glum- 
čević kaže, da i svaki pojedinac, koji se moli pred Gospom, 
pozna po rumenilu Njezina lica, da će biti uslišen. 

To je isto znao i Filipović Fra Petar i za njim Knežević, 
koji pjeva : 


•VEĆEKRAT SI TI VIĐENA 
U OBRAZU PROMINJENA t 
KADGOD BILA I RUMENA, 
KADGOD BLIDA I SMUĆENA. 


KAD SI GODIR PAK RUMENA, 
JUR JE MILOST ISPROŠENA, 

A BLIDILO KAD SE ZGLEDA, 
SVAK SE STRAŠI I SVAK PREDA. 


U drugoj pjesmi pozivlje se pjesnik na »mnoge druge«, 
koji to mogu potvrditi. On misli, da ovo nije bez Božije moći : 


DA SMIM REĆI, I BOŽANSTVA 
ZRAK U TEBI NAHODI SE, 

DD KOG NAŠEG ĆOVIČANSTVA 
SLABOST PREDA I STRAŠI SE. 


PO NARAVI BIT NE MOŽE, 

DA JE TAKA MAST U SEBI ; 
DAKLE STAVNO REĆ SE MOŽE, 
DA BOŽANSTVA JEST U TEBI. 


Knežević pripovijeda, kako je neka vješta ruka pokušala 
preslikati ovu Čudotvornu Priliku. I učinila je sliku, ali se malo 
poznavalo, da je to naša Gospa. Pa nije se tome čuditi niti 
smijemo kuditi djelo umjetnikovo — veli pjesnik — kad i nije 
uvijek ista Prilika Gospina : sad je blijeda, a sada rumena. 

Pojav mijenjanja Gospina lica na sinjskoj Slici vidjeli su 
mnogi. I oni, koji ga nijesu vidjeli, osjetili su gledajući Je neko 
osobito slatko čuvstvo. To mogu potvrditi stotine i tisuće... 
I onaj, koji ovo piše, osjeća svaki put pred Čudotvornom Pri¬ 
likom naše Gospe Sinjske nešto u srcu, što se ne da opisati. On 
može reći, da nijedna Gospina slika nije na nj tako djelovala 
kao ova, a vidio ih je dosta. Bio je također svjedokom, s kakvim 
Zanosom i drugi promatraju svetu Priliku u sinjskome svetištu... 


41 





Čitamo, da su se na svetoj Slici opažali i d r u g i neo> 
bični znakovi. Pjesnik Fra Andrija Kačić (starac 
Milovan) i njegov preteča Fra Gilip Grabova c, koji su 
opjevali slavnu pobjedu od godine 1715., pripovijedaju, da 
se za opsade Grada Gospino lice na Slici tri putaznojilo. 

Godine 1731. — kadno se uvalila u Dalmaciju kuga — neki 
redovnik govoreći jednoga jutra sv. Misu na Gospinu oltaru 
ugleda, kako se sami od sebe miču prstenčići, o koji¬ 
ma visi zavjes pred slikom. On lijepo ču, kako zvone. I to se 
zbilo više puta preko one Mise. Svećenik ne kaza nikomu ni¬ 
šta. Sutradan za Mise nekoga drugog redovnika dogodi se 
ista stvar. Ovaj se vrlo prepade i poslije kazivaše baš onome 
prvome redovniku, što je čuo i vidio. Sada i onaj pripovjedi^ 
da se to isto i njemu dogodilo. Kad se domalo pojavila kuga, 
znali su, da je ono bio znak te velike kušnje. 

Veliki srebrni Gospin okvir za vršu je krunom, ispod krune 
visi srebrno zvonce. Katkad i to zvonce samo od sebe z a - 
cilikne. Tako barem pripovijedaju. U cetinskome puku 
idu od usta do usta i d r u g e pripovijesti o svetoj Prilici njego¬ 
ve Pomoćnice... Koliko je u tim pripovijestima istine i 
u onim pojavima nadnaravnoga, to znade samo Bog. 
Mi znamo to, da tisuće i tisuće zazivaju Čudotvornu Gospu 
Sinjsku i da Joj harna srca zajedno sa starim pjesnikom kliču r 

SVAK JE MILOST DOSTIGAO, 

TKO JE GODIR TEBE ZVAO, 

AL IZ SVEGA SRCA SVOGA, 

BEZ DVOUMSTVA NIJEDNOGA ! 


U KRALJEVSKOJ S LAV I 


Novi Sinj. 

V 

Č udotvorna Gospina Prilika, o kojoj smo govorili u pro¬ 
šlome poglavlju, postala je najmilijom svetinjom u čitavoj 
Cetini. KNjoj odmah godine 1715. poslije onako slavnoga 
svršetka sinjskoga rata, dolazili su pobožni poklonici. 
Taj pokret nije prestao do današnjega dana ; on se pače sve vi¬ 
še i dalje širio i širi se. Crkva pod Kamičkom postala je pravim 
kraljevskim dvorom, u kojemu nebeska Kraljica 
obilnom rukom dijeli svoje milosti. 

Oko tih dvora sačinio se nov varoš — Sinj, danas naj- 
odličnije mjesto u zagorskoj Dalmaciji. Kako je nekoć stari 
Cetin-grad bio središte velike županije Cetine i sijelo ce¬ 
tinskih knezova, tako je novi varoš postao i središtem čitave 
krajine od R i barića do Brodarića (Trilj) i veoma 
Znamenitim raskršćem između Dalmacije i Bosne. Za vrijeme 
duždeve vlade ovdje je i važna vo j n i č k a točka. No nada 
sve Sinj je kao vjersko i crkveno žarište tisuća i tisuća 
duša. Zaista, možemo govoriti o pravoj kraljevskoj slavi, koja 
je ovila i ovija Čudotvornu Priliku Gospe Sinjske. 

Isprva se za puno vremena sveta Slika nazivala slikom 
MAJKE OD MILOSTI POD SINJEM. Tako je uvijek zove 
Fra Petar Knežević. On Joj je u svojim »Pismama du¬ 
hovnim razlikim« (Mleci godine 1765.) spjevao šest 
pjesama. I dobro je rečeno : »p o d Sinje m«, jer ime »Sinj« 
(stari Vsinj) zapravo pripada »grad u«, tvrđavi na vrhu, n a 
v i s i n i brijega Borićevca. Fra Mate Delivić, prvi bo¬ 
sanski biskup-vikar, izdaje 3. srpnja 1736. visovačkome gvardi¬ 
janu neku povelju, za koju veli da ju je pisao nn Conventu 
S. M. V . sub Arce Sigm , to jest »u samostanu BI. Dj . Marije 
pod Gradom Sinjem «. 

Tek pri koncu osamnaestoga vijeka i onda konačno u devet¬ 
naestome vijeku prelazi ime Sinj na varoš ispod i oko Ka- 
mička. Tomu su poglavito dva razloga : 

Prvi je, što se onaj skup novih kuća oko Gospina svetišta 
šve više u m n o ž i o. Tu je novi franjevački samostan ; tu su 

Zgrade za mletačke vlasti i vojničku upravu, tu trgovine, gostio¬ 
nice, građanske kuće* Svemu tome skupu — varošu — trebala 
je dati zajedničko ime* 

Uporedo s ovim rastom novoga varoša ide propada- 
n j e stare tvrđave — Sinja* Godine 1718*, 21* srpnja, sklopljen, 
je između Turske i Mletaka požarevački mir* Tada 
su udarene mletačkoj Dalmaciji granice, što ih je ova pokrajina, 
zadržala sve do nedavne razdiobe u nove službene oblasti,, 
a u običnome govoru ima ih i danas. Osmanlije iz Bosne ni jesu 
više bile opasne našim zemljama, pa je i za Cetinu došlo mala 
pomalo mirno doba* Sinj je ostao i dalje utvrdom, ali nije vise 
mogao da ima one vrijednosti kao u prvašnja doba neprestanoga 
ratovanja. I dalje će u njemu stati vojnička posada, ali ako> 
ona nije ni prije bila odveć velika, odsad je mogla biti i manja*. 
Onaj stari varošić na obroncima Borićevca tik ispod grada, 
gubi sve više stanovnika, koji sele dolje niže, pod Kamičak, u 
V a r o š* Tvrđava postaje iz dana u dan osamljenija* Još malo,, 
pa će sasvim opustjeli* 

To opušćenje pobrzala je strašna nesreća* Godine 1769** 
baš na 28* studenoga, puhala je silna bura* Crne cblačine gonile 
se nebom. Oko podneva zemlja se strašno zatrese* Potres je 
trajao veoma dugo, a kad je prestao, nad Sinjem se dizao oblak 
dima i prašine* Za osam dana ponovio se nemili pojav nebrojena 
puta* Grad — i onako prije pedeset godina izrešetan i uzdrman, 
turskim lumbardanjem — sada raspuče vaskolik* Bedemi 
na klisurama obarali se, po zidovima zijevale pukotine; bila 
se je bojati, da će se sav srušiti*** 

Kad je prestala trešnja, trebalo je tvrđavu ili svu rasko- 
pati pa je nanovo zidati ili je prepustiti potpunoma rasulu. Da 
se radi ono prvo, nije više bilo pravoga razloga, pa bi se bacao 
novac utaman* Tako je grad sve više propadao, vojska ga 
sve više ostavljala, dok nije došlo vrijeme, da je sasvim opustio*. 
Njegovo ime prešlo je međutim na varoš, koji se sada zove 
Sinj, dok staroj tvrđavi iznad njega svak veli Grad (neki 
će reći i : G r a d i n a). U Sinju se ipak srednjemu dijelu mje¬ 
sta i danas kaže V a r o š. 

Gospina crkva u Sinju. 

Kako se novi varoš nazvao Sinjem, prozvao je pobožni 
svijet i njegovu Kraljicu Gospom Sinjskom, a zaboravia 
staro ime Majka od milosti* Danas je Ona poznata 
samo pod novim imenom ! Iz svega ovoga, što smo vidjeli* 
jasno je, da Joj to ime najbolje i pristaje* 

Čudotvornoj Gospi Sinjskoj podigoše franjevci i njihov 
dobri puk nesamo novo svetište (od godine 1699* do 
1723*), nego su oni do današnjega dana uvijek na to mislili, 
kako da ga učine što ljepšim i urednijim* Za velikoga potresa 
godine 1769* i Gospina je crkva strašno nastradala, a i samostan 
uza nju* Fratri, varošani, sav cetinski puk, kninski kolunel 
Stjepan Nakić, mletačka vlada — svi se uhvatiše da ob¬ 
nove Gospinu crkvu* Ovo je treći put, što se ona podiže* 
Budući da se nije dalo ništa popraviti, zidali su je sada iz te¬ 
me 1 j a* Za same dvije godine bila je dograđena i pokrivena ! 
Proto bijaše onaj isti, koji je sazidao crkvu sv* Marka u Ma¬ 
karsko j* 



Pogled na Sinj i Sinjsko polje s Grada. 

Fotografirao J. Janković. 


Nova crkva nije bila izvana onako lijepa kao prva* Izgu¬ 
bila je četiri pobočne kapele, ali zato su joj zidovi bili debeli 
kao kakovi bedemi* Kad se prije šest ili sedam godina probijao 
u zidu blizu Gospina oltara otvor za novu propovjedaonicu, 
sjećam se, da se svak čudio, kako li je debeo taj zid ! — Iznutra 
nova crkva imala je sedam oltara, pa koliko je god pro¬ 
čelje bilo jednostavno, toliko obris i veličina unutarnjega pro¬ 
stora bijahu pravo lijepi* 

Godine 1775. podigoše privremeni zvonik na krovu 
crkve* Ta privremenost otegla se do 19* srpnja 1896* Tada 
se počeo zidati novi zvonik* No jer se nije mogao dovršiti, 
služio je stari sve do srpnja 1927* Dakle 152 godine ! Preko 

vijek i po ostala je spoljašnost Gospine crkve jednaka kao 
u 18. vijeku, a takova je u glavnome i danas. Razlika je samo to, 
što nema više staroga zvonika, nego se mjesto njega diže novi. 

Ovaj novi zvonik ima dugu povijest. Već godine 1881, 
mislili su sinjski franjevci o novome zvoniku, ali to je ostala 
samo misao i lijepa želja, Nijesu imali čim da ga podignu ! Tri 
godine kasnije stalo se opet govoriti o istoj stvari. Godine 1885, 
izradio je inžinjir M a r ko ć a i nacrt. Ali radnja ne poče ni 
sada, nego je počelo nešto drugo : dogovori i pregovori s opći¬ 
nom, s vladom ; mijenjanje prijedloga i nacrta,,, Deset godina 
prođe utaman 1 Napokon 19, srpnja 1896, bi postavljen prvi ka¬ 
men novoga zvonika po najnovijemu nacrtu. 

Neopisivo je bilo veselje redovnika i svih Gospinih štovate¬ 
lja toga dana ! No ni sada nije veselje bilo zadugo* Do jeseni 
1897, sazidana je polovica zvonika* Onda se morala radnja pre¬ 
kinuti, jer nije bilo ni prebijene pare, da bi se mogla nastaviti* 
Šta se sagradilo, bi pokriveno, a stari zvonik — sav izvezan, 
iskrpan, obrđan — osta i dalje da grdi naše svetište* * * 

Tako to potraja 30 godina ! Nestašica novca, veliki svjet¬ 
ski rat, pa trista zgoda i nezgoda ne dadoše, da se zvonik dovrši. 
Tako stiže i godina 1925* Upravo na dan Neoskvrnjene (8, XII.) 
dođe u Sinj novi gvardijan — mladi i radišni Fra Jozo Š i m i ć. 
Prva mu je misao bila : treba dovršiti zvonik! 

I već 10. siječnja 1926. upravlja on poziv svim Sinjanima 
i Cetinjanima, da dovrše divno djelo, što ga započeše njihovi 
oci* To će ujedno biti i naša proslava sedme stogodišnjice sv. 
Franje, čiji sinovi uz tisuću neprilika sačuvaše do danas i još 
uvijek čuvaju drago svetište Gospe Sinjske. Taj poziv tiskan je 
u 2. broju »Gospe S i n j s k e« za godinu 1926* U 3* broju 
izlazi i drugi proglas, u kojemu se kaže, da je osnovan iOdbor 
za dcrgradnju zvonika, pa se pozivlju i ostali štovate¬ 
lji Gospe Sinjske u domovini i u svijetu, da pomognu u veliko¬ 
me djelu* U istome broju oglašeni su i prvi milodari 
za zvonik* 

Odsada ide sve s upravo nevjerojatnom brzinom* Milodari 
pritječu sa sviju strana* 30* prosinca sklopljena je pogodba 
s poduzetnicima Braćom Žagarima iz Splita* Petog 
veljače 1927. počela se u samostanskom oboru zidati drvena 
baraka za klesare, koji 2. ožujka uzeše kresati kamenje* Drugi 
dan svibnja počinju se dizati skele i lazila na zvonik, a u 
subotu, 21. svibnja, dignut je prvi veliki kameni na¬ 
stavljeno zidanje* U srpnju srušen je stari zvonik. Devetoga 
rujna svršilo se kresanje kamenja. Sutradan, u subotu, stav¬ 
ljena su na zvonik dva posljednja kamena* Na Ime M ari- 

j i n o, 12. rujna zasađen je dva metra visoki željezni križ na vrh 
dovršena zvonika! Zvonik je visok 43% metra. 


Desetak dana kasnije, 23. rujna, stigla su u Split četiri nova 
zvona iz ljevaonice D e Poli (Vittorio Veneto kod Mletaka), 
teška po prilici 3150 kilograma. Dovezena su u Sinj i svečano 
pričekana 25. rujna* Istoga dana posvetio je presv. splitski bi¬ 
skup Dr. Kvirin Klement Bonefačić nova zvona 
i započeo svečanu devetnicu sv* Franji za proslavu sedme 



Crkva Gospe Sinjske s novim zvonikom. 

Desno na slici je Hrvatski Katolički Dom. 

franjevačke stogodišnjice. Pet dana poslije toga na dan svetoga 
Jeronima (30. rujna) nova zvona bila su već na svome mjestu 
u zvoniku i o podne zazvonilo je prvo od njih na Pozdrav 
Gospi najveće zvono — zvono Gospe Sinjske. 

Uoči blagdana sv* Franje blagoslovio je isti presv. biskup 
i novi zvonik. Sutradan u veličanstvenoj procesiji pratite su 
Čudotvornu Priliku po ulicama Sinja tisuće i tisuće pobožnih 
poklonika iz bliza i iz daleka* Poslije procesije smještena je sveta 

Slika na oltar ispod novog zvonika, i tu pod vedrim nebom 
presvijetli pjeva svečanu biskupsku Misu, kojoj pribiva nebro¬ 
jeno mnoštvo* Od milinja su drhtala naša srca u taj čas* Naš 
novi zvonik poslije 30 godina bio je dovršen. U svoj svojoj lje¬ 
poti, u ljupkom šarenilu svoga mramora dizao se on pred nama 
stojan i ponosit, a ispod njega, s oltara, smiješila nam se i blago- 
sli vala nas Kraljica Sinja, naša — Majka! 

Prizori vjere i ljubavi. 

Dovršeni zvonik zaista je ures varoša Sinja i njegova sve¬ 
tišta* Još bi trebalo lijepo preudesiti i ostalu spoljašnost Gospi¬ 
ne crkve, da sve bude skladno i umjetnička cjelina* U Sinju 
se već godvori i o tome* Bole daj, da se to što prije i izvede !* * * 

Unutrašnjost svetišta više se puta usavršavala i poljep- 
š a vala* Već smo spomenuli, da je 1795* dovršen mramorni 

Gospin oltar* Malo pomalo uređivalo se ovo i ono, a 1861*_ 

1863* izvršeno je veliko popravljanje svetišta* Vas je krov 
iznova učinjen, uređen novi Veliki oltar ođ mramora i mramorom 
popločana njegova kapela* Dvadeset godina kasnije iznova 
je popločana i ostala crkva i to lijepom žesticom stijenom* 
Onda su nabavljene velike nove orgulje ; kapelu glavnog oltara 
oslikao je umjetnik I n k i o s t r i; postavljen je krasni Kri- 
ž n i put* 

Sakristija ima lijepa ruha i dosta nakita, pa je prava ljepo¬ 
ta, kad se za velikih svetkovina oltari ljeskaju u srebru svojih 
svijećnjaka i u šarenilu svojih ukrasa* I onako lijepi Gospin ol- 
tar od 24* svibnja 1924* darom samih Sinjana umjet¬ 
nički je nakićen sa 233 električne žarulje u devet različnih 
boja* Zaista, u crkvi Gospe Sinjske čovjek osjeća, da je u sve¬ 
tištu One, koju Sinj i Cetina slave kao svoju najveću Diku ! 

No nadasve osjećaš to, kad vidiš ono mnoštvo vjer¬ 
nika, što svaki dan, a naročito svake svetkovine ispunjaju 
ovo drago svetište* Osobito je dirljivo naći se u Sinju na glav¬ 
nu svetkovinu, na sam blagdan Gospe Sinjske — 15* kolovoza ! 
Treba da čovjek vidi onu živu vjeru, onaj divni zanos pa samo 
onda može da shvati, što je Sinju njegova Gospa* Nijedna 
kraljevska slava ne može da se mjeri s tom ! 

Već na Gospin post nagrne u Sinj sva sila bogoljubna svije¬ 
ta* Crkva je krcata* Svak hoće da se približi Gospinu oltaru. 
Svak bi htio da ga se dotakne, da ga poljubi, da ga na koljenima 
obi jeze* Čuješ tisuće pobožnih uzdaha, vidiš oči suzama oroše- 
ne* Crkva se one noći ne zatvara. Mnogi i malko zaspe u njoj 
pa onda opet da se moli i Gospi vapije.** 

A da vam se naći pred Gospinim oltarom u času, kad svetu 
Priliku snimaju s Njezina prijestolja, da je u procesiji prenesu 
preko Snja ! Pred vašim očima zbiva se tada prizor, kakova 


Oltar sa slikom Gospe Sinjske. 

možda nigdje ne ćete vidjeti* I nikada ga ne ćete zaboraviti 
pa da živite stotinu godina ! Misnici s podvornicjma spuštaju 
Gospu na oltarsku trpezu, a odatle na sto pred oltarom* Srebrno 


Gospa Sinjska 

Gospino zvonce miče se i zvoni* Sva srca bogoljubnog naroda 
trepeću zajedno s njime i pjevaju svojoj Majci pjesmu punu 
rajskoga milja* Sve su oči uprte u Čudotvornu Priliku* Sve mi¬ 
sli kreću se samo oko Nje — oko ljubljene Majčine Slike 1 I dižu 
se vapaji, otimlju se prsima uzdasi, a očima suze*** 

Kad se uredila procesija, ponesu Gospu četiri misnika, 
obučena u levitske haljine, a prate je drugi misnici i mnoge 
hiljade naroda* Barjaci se viju, zvona sa zvonika slave, na Gra¬ 
du pucaju mužari i prangije, glazba svira, misnici pjevaju, a 
mnoge svijeće gore u čast sinjske Kraljice, koja eto se uputila 
kroz mili svoj Sinj* Kuće su okićene sagovima i zastavama* 
Čini ti se, i samo stijenje veseli se Božjemu domu ! 

Procesija krene trgom u sjever, pa onda pođe glavičkom 
cestom u istok i mimo duhanske režije i Š t a 1 i j e iziđe na 
Krolinmost pa ide naprijed alkarskim putem sve do 
Kvartira, gdjeno je nekoć bila mletačka vojarnica za ko- 
njike* Tu je blizu česma Petrovac, učinjena pred ravnih 
pedeset godina (godine 1878.), kojom teče uredna voda s vrela 
M i 1 e t i n a ispod Grada* Ovdje sada procesija stane* Na mje¬ 
stu, odakle ti između kuća pogled obuhvata stari grad na strmoj 
klisuri, ima stara kamena ploča* Na toj ploči pobožne ruke 
skitile su velik vijenac od cvijeća i zelenila. 

Ona četiri misnika, što nose Gospu, skinu je s ramena i 
drže na rukama, pa dižući Je i spuštajući i okrećući Je desno 
i lijevo na način križa blagoslove Njome varoš i sve one hiljade 
bogoljubna svijeta, što pred Njom i oko Nje u onaj čas kleče* 
Spuštajući misnici svetu Priliku dotakli su se Njome onoga 
cvijeća* I da vidiš, kad blagoslov svrši ! Stotine ruku sagne se 
za blagoslovljenim cvijećem i razgrabe ga u tili čas, da ne ostane 
ni struka ! To cvijeće nose sobom kući za pobožnu uspomenu. 

Poslije ophoda, prije nego će početi svečana sv* Misa, 
treba Gospinu Sliku vratiti na Njezino mramorno prijestolje* 
Oh, kakova li sada zanosa ! Svak hoće kao na rastanku da Je 
se dotakne, netko krunicom, netko rupčićem, netko kapom 
svoga bolesnika, netko barem rukom, a oni najsretniji, najbliži, 
da Je i poljube!**. Rekao bi čovjek: juriš je to! Nije juriš, nego izliv 
žive vjere i žarke ljubavi prema dragoj Majci Mariji.Ta je ljubav 
gorjela u srcima onih tisuća jutros, kad su poslije sv* Pričesti 
molili pred oltarom svoje Gospe ; gorjela je preko one procesije, 
kad su Joj bili tako blizu ; da, gori odavna ta ljubav — i sad kad 
moraju da se rastanu od svoje divne Kraljice, kao da će im 
puknuti srce od tuge*** I hoće da ponesu uspomenu od Nje : 
barem lagani dodir Njezine Čudotvorne Prilike*** Gledajući 
taj prizor dolazi ti da proplačeš, pa da si tvrđi od kamena i 

Gospini strašan. 

Čuvari Gospina svetišta u Sinju, prava straža ove milosti- 
ve Kraljice, kroz vijekove su bili pa su i sada sinovi sv* Franje* 
Uz crkvu diže se velik franjevački samostan* I on 



Glavni oltar u crkvi Gospe Šinjske. 


ima svoju dugu povijest. Mučno se podizao, malo pomalo. 
To ćeš reći i sam, netom ga vidiš ! Umjetničko oko ne će biti 
zadovoljno, ali mi, koji znamo sve teške prilike, u kojima se ovaj 
skup zgrada zidao i nadozidavao, ljubimo ove »dvore« 

i harni smo onima, koji su imali srčanosti i ljubavi, da nam ih 
podignu. ♦ ♦ 

Sinjski franjevci i sada su duhovni vođe svoga puka, kao 
što bijahu njihovi stari našim očima, kadno ih dovedoše iz po¬ 
tlačene Bosne u ovaj lijepi kraj. Godine 1887. slavila se u Sinju 
s neopisivim slavljem dvjestagodišnjica Gospina povratka 
iz Rame i dolaska naših pređa pod Sinj. Na vječnu uspomenu 
toga dolaska i one proslave podigoše Sinjani navrh Grada cr¬ 
kvicu u Gospinu čast. Ondašnji župnik Fra Jozo Matić 
S t u p a r i ć znao je tako zanijeti svoj puk, da je ustalo i malo 
i veliko da zida crkvicu. Još i danas postariji ljudi pamte, kako 
nije zar ostalo žive duše u velikoj sinjskoj župi, koja nije barem 
čime pripomogla kod zidanja Gospine spomen-crkve na Gradu. 
Jednoga dana bilo je preko 2000 dragovoljnih radnika ! 

Crkvica bude blagoslovljena ii. VIII., a do dva dana za¬ 
poče proslava dvjestagodišnjice. Vršak svečanosti bijaše sutra¬ 
dan po Velikoj Gospi: 16. VIII. Preko 12.000 duša iz cijele 
Cetine i iz daljih krajeva popelo se u sedamnaest pro¬ 
cesija na Gospin Grad. U sedamnaestoj išao je nadbiskup Mi¬ 
lino vić, nekoć sinjski župnik. Za njim četiri misnika nose 
čudotvornu Priliku, koja je eto poslije 1721. prvi put 
imala da dođe na svoj Grad. U novoj crkvici pred Gospinom 
Slikom bi svečana Misa. Preko nje govorio je ispred crkve 
skupljenome narodu Don Stjepan Buzolić krasno 
slovo. Toga dana crkvica na Gradu postala je drugim Gospinim 
svetištem u našem Sinju. Na onoj visini čini ti se kao labud 
— stražar pitome Cetine... 

Uza samostan imaju sinjski fratri od god. 1852.—1853. 
i svoju g i m n a z i ju. To je bila u Dalmaciji prva hrvat¬ 
ska srednja škola. Preko pol vijeka u njoj su se uzgajali nesamo 
budući franjevci, nego i mnogi drugi mladići. Sada ima u Sinju 
i državna realna gimnazija, pa je franjevačka gim¬ 
nazija u prvom redu određena za franjevačke pitomce i one 
vanjske đake, koji misle postati franjevcima. 

Franjevačka provincija Presv. Otkupitelja, kojoj sve od 
njezina utemeljenja (1735.) pripada sinjski samostan, podigla 
je godine 1907. nekoliko stotina koraka u jug od crkve veliko 
sjemenište za svoje pitomce. Golemih je žrtava stala re¬ 
dovničku zadrugu ta zgrada, ali zato je to najljepša zgrada u 
čitavome Sinju. 

U sjeni Marijina svetišta uzgaja se f n oko 120 mladića. 
Njihovi uzgojitelji žele i nastoje, da oni jednoga dana pođu 
stopama požrtvovnih starih fratara i budu pastiri svoga naroda. 


U zagorskoj Dalmaciji od Zrmanje do Neretve pa u 
makarskome Primorju služe Franjini sinovi kao župni¬ 
ci oko 70 župa. Za tolike župe hoće se dosta podmlatka ! 

A hoće ga se i za d v a n a e s t samostana ove Provincije* 
osobito za js i n j s k i, u kojemu samu živi preko dvadeset 
redovnika. Žive i rade za Boga i za svoj narod i dvore s ljubavlju 
svoju milu Kraljicu, svoju milostivu i dobru Gospu S i nj- 
s k u ! 


[Posljednja riječ. 

Čitatelju, koji si me ustrpljivo pratio dovle, čuj i moju 
posljednju riječ. U ovoj knjižici nijesam htio da se pokažem 
pred tobom učen i mudar, jer to i nijesam. Želio sam samo, da 
ti onako jednostavno, priprosto, po našu pučku ispripovjedim 
zanimljivu i dragu povijest Marijina svetišta u Sinju. Povijest 
od šest vjekova, a možda i još dulju ! 

Vidio si, kako je odavna izabrala nebeska Kraljica ovo mje¬ 
sto kao svoje. Još u 14. vijeku ovdje bijaše Njezino svetište i 
I kad su od turskoga zuluma Franjini Sinovi morali da bježe 
iz ove lifepe krajine, kad je stara Marijina crkva postala ruše¬ 
vinom, a samostan garištem, ipak dobra Majka nije zaboravila 
svoga Četi n-g rada. Poslije dvjesta godina opet se Ona 
vratila ovamo i sa svojom novom crkvom udarila temelj i novome 
gradu — svome Sinju. 

I evo Je i danas ovdje ! Sa svih strana lijepe naše Domovi¬ 
ne dolaze k Njoj vjerni poklonici, da Joj se mole, da Je u pomoć 
zazivaju, da Joj na primljenim darovima zahvaljuju. Od godine 
1922. i jedan mali g 1 as ni k, koji nosi Njezino Ime, širi slavu 
toga Imena u tisućama primjeraka na sve strane, gdje živi 
naš hrvatski rod, i u daleku Ameriku, i u Australiju. ♦ ♦ Zašto 
i ti da se ne svrstaš u četu štovatelja Čudotvorne Gospe 
S i n j s k e i Zašto i ti da ne pripomogneš, pa da slava naše 
nebeske Kraljice i Majke sve više raste našom zemljom i 

Da te na to potakne, to je bila svrha ove male knjižice £ 
* * * 

A Ti, draga Gospe Sinjska, dopusti, da Ti na koncu ovoga 
djelca, što je pisano pod Tvojim materinskim okom, kliknem, 
zajedno s Tvojim starim pjesnikom Kneževićem : 

URESU SINJSKI I MAJKO ČUDESA, 

KRALJICE ZEMLJE I SVIJU NEBESA, 

PRIMI TRUD OVI, KOJI DUG MOJ NOVI 

POKLANJA TEBI* 

SVU POMNJU MOJU STAVIO SAM BIO, 

POTPUNO DA BIH TEBE POHVALIO, 

I DA SVA TVOJA KAŽE SLABOST MOJA 

IZVRSNA ČUDA. 

A TKO ĆE ČUDA SVA SKAZATI TVOJA, 

KAD SU TOLIKA, DA IM NIJE BROJA i 
SVAK DAN SE ČUJU I SVUD PROGLAŠUJU 

MILOSTI NOVE. 

NEKA IH KAŽU, KOJI BOLJE ZNAJU 
I NEK TI DUŽNE POHVALNOSTI DAJU, 

JER MOJE ZNANJE I SLABO SLAGANJE 

ZADOSTA NIJE. 

A I JA PAKA, KAD BIH MILOST KRIO, 

KOJU MI DADE, NEHARAN BIH BIO... 

A TI MI PROSTI, AK f O TEBI DOSTI 

REKAO NISAM. 

MOLIM TE, DA TRUD OVAJ BLAGOSLOVIŠ 
I SVRHU MENE BLAGOSLOV PONOVIŠ, 

DA SINA TVOGA SPASITELJA MOGA 

IZ SRCA LJUBIM. 

PO VOLJI DA GA NIGDA NE UVRIJEDIM, 

A POSLI SMRTI DA G' U RAJU VIDIM, 

GDI S NJIM PRIBIVAŠ I SIDEĆ UŽIVAŠ 

RASKOŠJA VIČNJA* 


A M E N. 

Glavnija djela, kojima se pisac poslužio : 


IZVORI: 

Codex diplomaticus ... (izd. Jugosl. Akad.) svesci II, III, IX-XIV. 
(Zagreb, 1904.—1916.). 

Monumenta spect . hist . Slav, Merid . (Jugosl. Ak.) IV. i XXIII. (Za¬ 
greb 1874. i 1892.). 

Monum . histor.-jurid . Slav . Mer. (Jugosl, Akad.). V. i VI. (Zagreb 
1894. i 1898.). 

Starine (Jugosl. Akad.) XIV, XXII. i XXXIV. (Zagreb 1882, 1890. 
i I 9 I 30 - 

Vetera monum . Slav . Merid . (Theiner) I. (Romae 1863.). 

Monumenta ' serbica (Miklosich)... (Viennae 1858.). 

Bullettino di arch . e storia dalmata (G. Lučio) IV. i V. (Spalato 1881. 
i 1882.). 

Spomenici kulturnoga rada franjevaca. .. (Jelenić) II. (Mostar 1927.). 

Monum . conventum Sign - spect . (U sinjskom arhivu) I. 

PISCI: 

a) r u k o p i s i : 

Fra Petar Filipović : Archivium conventus... (u sinjskom arhivu). 

Fra Petar Filipović : Descriptio Miraculosae Imaginis... (u sinj. 
arhivu*). 

Fra Stjepan Zlatović : Franjevački samostan u Cetini... (u sinj. arh.**). 

Fra Petar Kr. Bačić : Povijest star. hrv. županije Cetine... (u sinj. 
arhivu). 

Fra Petar Kr . Bačić : Gospa Sinjska... (kod pisca ove knjižice). 

b) tiskane radnje: 

D. Farlati : 111 yrici sacri tomus tertius (Venetiis 1765.). 

O. F. P . Knežević : Pisme duhovne razlike... (Mleci 1765.). 

S. Milinović : O Sinju... (Arkiv za povj. jugosl. VII, Zagreb 1863.). 


*) Ovo djelce (kao i pređašnje) pisano je hrvatski. Izdao ga je 
novim pravopisom F. S. Petrov u „Gospi Sinjskoj" godine 1922.; 
br, 3—6. 

**) Nešto preko trećine ovoga djela izdao je F. S. Petrov u 
„Gospi Sinjskoj" godine 1922.—1923. 

Prof . 5 * Ljubić : Ogledalo knjiž. pov. jugosl.... II. (Rijeka 1869.). 

A. K . Matas : Sinj, (Prvo izvješće,,, gimn,,,,) (Spliet 1873,). 

F. M, F. Batinić : Djelovanje franjevaca,,. I, i II, (Zagreb 1881. 
i 1883.). 

F. /, Vladić: Uspomene o Rami,,, (Zagreb 1882,), 

O. 5 . Zlatović : Franovci,,. (Zagreb 1888.), 

F, I, Marković : Sinj i njegovo slavlje, ♦♦ (Zagreb 1898,). 

F/. K/ozć: Povijest Hrvata, II, 2 i II 3 (Zagreb, 1901, i 1904,), 

Ferdo Sišić : Vojvoda Hrvoje Vukčić Hrvatinić,,. (Zagreb 1902.)* 

Ferdo Stfić : O sred, hrv, gradu Labu, (Bulićev Zbornik, Zagreb 1924,) 

Ferdo Sišić : Hrvatska povijest,,, I. (Zagreb 1925.). 

Fr, Bulić : Ritrovamenti antichi,,, a Sinj (Bullettino,,, XXVII,, 
Spalato 1904.). 

O. P. Kr. Bačzć: Skpomen-knjiga franj, gimn. u Sinju. (Sarajevo 
1905.). 

Đr . F. 7. Jelenić : Kultura i bos. franjevci I. (Sarajevo 1912.). 

F. /. Marković- F. Petroi; : Gospa Sinjska (Split 1921.). 

Dr. P. 5 /co/c : Prilozi ispit. hrv. imena mjesta VIII. (Nastavni Vjes¬ 
nik XXX, Zagreb 19210* 

O. Ap. Braničković : Naša Gospa Trsatska (Društvo Sv. Jeronima, 
Zagreb, 1926.). 

»Gospa Sinjska «, Glasnik Marijine slave (Šibenik-Split 1922.-1928.). 

I. IZ DAVNIH VREMENA. Strana' 

1. Županija Cetina. 3. 

2. Cetin-grad. 4. 

3. Samostan i crkva sv, Marije pod Vsinjem. . 6. 

4. Zla vremena. . ,♦♦♦♦♦.. 8, 

5. U ruševinama, ..10^ 

II. POSLIJE SUŽANJSTVA OPET NA STARINI. 

1. Na novoj postojbini. .13.. 

2. Cetinska Gospa u Rami. .. 14. 

3. Prvo čudo. .. 16*. 

4. Rastanak s Ramom. ... . 18. 

5. Opet pod Sinjem. ♦♦♦♦♦♦♦♦♦.♦♦ .21* 

III. U NOVIM DVORIMA. 

1. Zidanje Sinja..23*. 

2. Grom iz vedra neba. 24* 

3. Sinjski rat. ........... 26. 

4. Zauvijek okrunjena. .28. 

5. U svojoj crkvi. .. 30. 


IV. MAJKA I POMOĆNICA. 

1. Draga Majčina Prilika.32- 

2. Mili darovi. .. 34. 

3. Pomoć u općim nevoljama. 36. 

4. Utjeha ožalošćenih.. . 38. 

5. Čudni pojavi. 41. 

V. U KRALJEVSKOJ SLAVI. 

1. Novi Sinj.43. 

2* Gospina crkva u Sinju. 44. 

3. Prizori vjere i ljubavi. 48. 

4. Gospini stražari. 51. 

5. Posljednja riječ.53* 

Izvori i pisci. 55. 

PROVINCIJALAT FRANJ. PROV. PRESV. OTKUPITELJA, 
SPLIT—DOBRL 

Br. 826/28. 

Nihil obstat. 

U Sinju 19. travnja 1928. 

Fra Karlo Eterović , 
censor. 


Imprimatur. 

U S p 1 i t u 26. IV. 1928. 


O. Petar Grabić, 
provincijal. 


Ovdinariatus arcfiidioecesis Žagrabiensis. 

Nr. 4foo. 

Nihil obstat. 

Kr. Pećnjafc, m. pr* 
censor. 

Imprimatur. 

Datum Zagvebiae, die 11. junii 1928 . 

Dr Ft. Salis, m. pr . 

episcopus consecratus, provicarius generalis. 


PIŠČEVA IZJAVA. 

Pokoravajući se odlukama Pape Urbana VIII. pisac izjavljuje ♦ 
gdjegod se u ovoj knjižici nečemu ili nekomu veli čudo, svet, 
blažen ili slično, tim riječima treba dati obično, ljudsko vjerova¬ 
nje, ako Sv. Crkva nije izrekla svoj sud, kojemu se uvijek i u 
svemu pisac i izdavač podlažu s najdubljom poniznošću. 

Jedini hrvatski Gospin glasnik je 

GOSPA SINJSKA 


Izdaju oci franjevci čuvari 
svetišta Gospina u Sinju. 

Izlazi svakog mjeseca 
jedamput pun štiva nami¬ 
jenjena slavi Marijinoj. 

Stoji samo 10 Dinara 
na godinu. 


Svi, koji ljube i štuju dragu Gospu, a osobito 
oni, koji rado hodočaste u njena prošteništa, što 
ih toliko ima širom hrvatskih krajeva, treba da 
primaju i čitaju taj krasni Gospin Glasnik. 



Pretplata se šalje na 

UPRAVU „GOSPE SINJSKE” U SINJU 

(DALMACIJA). 


HRVATSKI KATOLIČKI OBITELJSKI LIST 




Najzanimiviji i najljepši list 
za svaku katoličku kuću. — 
Svaki broj ima oko 15 i više 
slika. U svakom broju je koja 
legenda ili pripovijest o Gospi, 
po jedno od najnovijih čudesa 
o Lurdu te najraznolikije i 
najbiranije štivo, koje se na 
dušak čita. 

Svake godine izlazi u ovom 
listu po jedan Gospin roman 
tako, da se u svakom broju 
nastavlja, pa na kraju godine 
imaš osim lista još i cijelu 
knjigu. Godine 1928. izašao 
je tako roman 

„M1RDSKO ČUDO" 


Svaki broj donosi i lijepih svaštica, savjeta za zdravlje 
i za kuću, pa zanimivih zagonetaka i t. d. 


Izlazi svakog mjeseca jedamput. 

Pretplata 15 Din nagodinu, aza jeronimskečlanove samo 10 Din . 


Pretplata se šalje na 

UPRAVU „NAŠE GOSPE LURDSKE” 

ZAGREB, Trg Kralja Tomislava 20. 





























Knjige o našoj dragoj Gospi. 

Dr J. Pazman : Život BI. Djevice Marije_ rasprodan 

J. Šafran: Majka Božja Bistrička. 3 Din 

L. Rusan: Gospa Remetska. rasprodano 

A. Braničković: Gospa Trsatska. 5 Din 

Dr P. Lončar: Lurdska ukazanja. 8 Din 

Dr fra St. Petrov: Gospa Sinjska. 5 Din 

Dr P. Lončar: Apologetsko značenje Lurda. 5 Din 

Reynaud: Lurdsko čudo (roman). 15 Din 

Izdalo ih je 

HRVATSKO 

KNJIŽEVNO DRUŠTVO SV. JERONIMA 

ZAGREB, Trg Kralja Tomislava 20. 


Najvažnije katoličko djelo 


ISUS KRIST 

Život našega Spasitelja. 

Napisao dr RUDOLF VIMER. 

3 knjige sa više od 900 strana i mnogo slika. 

Cijena 72 Dinara, za jeronimske članove 36 Dinara. 
Tvrdo uvezano 100 Dinara, za jeronimske članove 65 Dinara. 

Izdalo 

HRVATSKO 

KNJIŽEVNO DRUŠTVO SV. JERONIMA 

ZAGREB, Trg Kralja Tomislava 20. 


















Redovni član godišnjak Društva sv. Jero~ 
nima postaje ; tko plati 7 Dinara jedamput 
zauvijek, te dobiva godišnje jeronimske knjige 
uz sniženu (obično polovičnu) cijenu. 

Doživotni član postaje, tko uplati 300 Dinara 
jedamput zauvijek, pa dobiva redovna go¬ 
dišnja izdanja (obično 4 knjige) besplatno, 
doklegod živi, samo mora platiti poštarinu. 
Može se uplačivati i u 12 obroka po 25 
Dinara. 

Članovi se prijavljuju kod jeronimskog povjerenika 
ili izravno kod 

HRVATSKOGA 

KNJIŽEVNOGA DRUŠTVA SV. JERONIMA 

ZAGREB, Trg Kralja Tomislava 20. 








